text:
مضحکه
مضحکه
یازار: اوزئییر حاجیبَیلی
کؤچورن: حسین واحدی
کندلینین بیری بوغداسینی، باراماسینی آپاریب بازاردا دهیر-دهیمزینه ساتیب بیر دنه آت، بیر دنه ائششک و أینینه ده بیر دست پالتار آلیب، ائوینه طرف گئدیردی....
بیر نفر بَی بونو گئندن گؤردو و تعجب ائلهدی کی، کندلینین هم آتی وار، هم ده ائششهیی. دالدان کندلییه یاخینلاشیب باشینا ائله بیر قاپاز سالدی کی، کندلی آنجاق بیر ساعاتدان سونرا آییلا بیلدی و آییلاندان سونرا دا باخیب گؤردو کی، ائششک یوخدور.
یاساوول* کندلینین آتینا باخیب شکایتینه قولاق آسدی، آما شکایت "حاققی" آز اولدوغونا گؤره، کندلییه بیر نئچه دنه قامچی چکدی و دئدی:
- باغلا آتینی بورادا، گئت اطرافی گز، بلکه ائششهیین تاپیلا.
کندلی آتینی یاساوولا تاپشیریب، ائششهیی آختارماغا گئتدی. چوخ گزدی، چوخ دولاندی، هرچند بَیین قاپیسیندا بیر ائششک گؤردو کی، اؤز ائششهیینه چوخ اوخشاییردی، آما او جوره شئیلری فیکرینه گتیرمیه جرأت ائلمهدی.
و قاییتدی کی، بلکه یاساوول بیر کؤمک ائلیه، آما نه یاساوولدان و نه آتدان بیر نیشان دا گؤرمهدی.
کندلی خوفا دوشدو، ائله بیلدی کی، بونلار هامیسی یوخودور. اونون اوچون اؤزونو چیمدیکلهدی کی، آییلسین، آما گؤردو کی، خئیر، یاتماییبدیر.
بیکئف و بیداماق بیر چایین قیراغیندا اوتوروب ائوینه قاییتماغا اوتانیردی. گؤردو کی، بیر نفر ساریقلی گلیر. کندلی دوروب ایکیقات أییلدی و یئنه بیداماق یئرینه اوتوردو. ساریقلی دئدی:
- نهدیر کی، بئله بیداماقسان؟
کندلی آغلایا-آغلایا احوالاتی نقل ائلهدی.
ساریقلی بونون تزه لیباسینا دقت یئتیریب دئدی:
- من سنه علاج ائدرم.
یازیق کندلی شادلیغیندان بیلمهدی کی، نه قاییرسین، اؤزونو ییخدی ساریقلینین آیاغینا. ساریقلی دئدی:
- سنین آتینی دا، ائششهیینی ده جین اوغورلاییبدیر و جین ده سنین بو لیباسیندادیر. اونا گؤره بو لیباسی اووسونلاماق لازیمدیر. و ایللا باشینا چوخ بلالار گلر.
کندلی جین آدینی ائشیدن کیمی دلیتک پالتارینی چیخاردیب توللادی. ساریقلی بیر دعا اوخودو و دئدی:
- بیر قدر یات.
اونسوز دا ایت کیمی یورولموش کندلی باشینی یئره قویان کیمی یوخو باسدی و یوخوسوندا گؤردو کی، ائششهیی ده، آتی دا تاپیلیب، کیشنهیه-کیشنهیه بونون یانینا چاپیرلار. کندلی سئویندیگیندن ائله چیغیردی کی، اؤز سسینه اویاندی و اویانیب گؤردو کی، نه ساریقلی وار، نه پالتار.
بینوانی دهشت باسدی. الینه بیر چوماق آلیب اؤزونو قورویا-قورویا کندینه یئتیردی. خالق ییغیلیب دئدیلر کی، آ کیشی، دلی اولوبسان نهدیر؟ لوت گزیب اؤزونو قورویورسان؟
دئدی:
- آتیمی اوغورلادیلار، ائششهییمی اوغورلادیلار و پالتارلاریمی اوغورلادیلار. ایندی قورخورام کی، اؤزومو ده اوغورلایالار.* قدیم زامانلار شاهلار اولان یئرلرده قایدا-قانون یارادانلارا دئیرمیشلر


c: text/html

text:
ابوالفضل ع باشی اوسته امام حسین ع سسله نیر:
علی اکبر حامد - منشور عاشورا جلد سه 197
ای عئشق میناسینده وئره ن جان آتام اوغلو
گلدیم یارالی جانیوه قوربان آتام اوغلو
بو باشدی عمودیله سینیب دورموری قانی
بو قان آپاریبدیر سنی ائی حیدر ثانی
اؤلدوردوله تا سن کیمی بیر شیر ژیانی
قارداشیوه ده ال تاپار عدوان آتام اوغلو
سو مشکویوی قارداش کیم ائدیبدیر بئیله پاره
بو قاندی باشوندان آخیری بئیله عذاره
بو جیسمیدی شام اهلی ووروب بیر بئله یاره
گول پئیکرون ائیلیبدیله شان شان آتام اوغلو
یاده کسیلمیش قولو سالدیقجا یانار دل
بیلمیب بو الین حورمه تینی فرقه-ی-باطل
صد حئیف اولا رحم ائتمه دی بو اللره قاتل
قطع ائیله دی اول ناکس دوران آتام اوغلو
باخماییبدی عدو قابل-ی-حورمت دی بو اللر
دین پئیکرینه بیر ید-ی-قدرتدی بو اللر
محشر گونو اسباب شفاعت دی بو اللر
زهرانین الینده اولو عنوان آتام اوغلو
بو چؤلده سوسوزلوق اودو چوخ دیللری دلدی
از بس کی آغیر قیمته قارداش باشا گلدی
بیر مشک سویون قیمتی آیا ایکی الدی
اوستونده ده باش ایستیری دونان آتام اوغلو
ائی آرخام ائلیم عترتیمین یاوری قارداش
دور قویما کمک سیز من بی لئشکری قارداش
وئردین سویا ال وورماغا بو اللری قارداش
کیم سن تک ائدیب ترک-ی- سر و جان آتام اوغلو
ابوالفضل ع نوحه سی - غمناک
کتاب: منشور عاشورا جلد سوم – ص 206
دور ای سوسوز وئره ن جان، کوی وفاده قارداش
قولسوز دوشوب قالان بو بحر-ی-بلاده قارداش
گلدیم بو بحر غمدن جسمون چکه م کناره
غرق اولموسان گلینجه من ایله ییم نه چاره
گلمه ز الیم الوندان ایمدی دوتام دوباره
گؤرره م الون اولور بو دردیم زیاده قارداش
دریا کیمی تلاطم ائیلیب گروه-ی کافر
غرق ائتدی پاره جیسمون، سئیلاب –ی-تیغ و خنجر
دور ای شکسته کشتی دریاده سالما لنگر
طوفاندی گردباد-ی-غمدن هواده قارداش
سؤز یوخدی حق یولوندا سن اؤز اؤزون آتیبسان
طی-ی-مراحل ائیلیب سر منزیله چاتیبسان
اما منه چتیندی بو نوعیله یاتیبسان
سن سیز گلیبدی گؤگلوم فریاد و داده قارداش
چاره م آزالدی سن سیز سیندی سیندی بئلیم برادر
یاتدی علم پوزولدو اوردو داغیلدی لئشگر
یالقیز اؤزوم بو قدری دوشمن نه یار و یاور
یوخ بیر کسیم یئتیشسین بو چؤلده داده قارداش
سینه زن – حضرت عباس
کاتب اردبیلی – دیوان کاتب جلد دوم – ص 172
تئشنه لر ناله سی قارداش گتیریب جانه منی
وئر اجازه یولا سال جانب-ی-میدانه منی
وار نه باکیم قوشونا یوخدو اگر حد-و-حئساب
الده کسگین قیلیجیم واردی رکابیمده عئقاب
گر شیاطین اولا بو قوم منه تیر –و- شهاب
وئر اجازه یولا سال جانب-ی-میدانه منی
هر قباییلده بیلیرسن آدیمین شؤهره تی وار
دوشمن و دوست بیلیر منده علی صولتی وار
زاده –ی شیر –ی-خدایم قولومون قوّتی وار
وئر اجازه یولا سال جانب-ی-میدانه منی
ائذن وئرسن گئده رم دوشمنیله جنگ ائده رم
حیدرانه قوشونا عرصه گهی تنگ ائده ره م
خون-ی-اعدانی تؤکوب بو چؤلو پررنگ ائده رم
وئر اجازه یولا سال جانب-ی-میدانه منی
گر ایمامیمده ن اولا اذن من-ی-خونجیگره
آچارام آب-ی-فراتین یولونو خئیمه لره
سو یتیرره م بو زامان عترت-ی-خیرالبشره
وئر اجازه یولا سال جانب-ی-میدانه منی
نه روا سو یولونا عترتون حسرتله باخا
اذن وئر عباس عقاب اوسته چیخا
صفلری برهم ائده لئشگری اوست اوسته ییخا
وئر اجازه یولا سال جانب-ی-میدانه منی
طاقتیم یوخدو گؤره م تئشنه علی اصغریمی
ائشیده م العطش عترت-ی-پئیغمبریمی
قویموشام من سو یولوندا ایکی اوزون اللریمی
وئر اجازه یولا سال جانب-ی-میدانه منی
دیوان کاتب جلد دوم – ص 187
ییخیب دوشمنلریم قارداش منی میدان آراسیندا
یئتیش فریادیمه قویما منی عدوان آراسیندا
گل ایندی گؤر علمداری
اولوب قانی سو تک جاری
خیامه سو گتیرمکده نه قدری سعی ائده ر دیم من
نه چاره اولمادی مومکون آلیب اطرافیمی دوشمن
نه قول قالدی نه سو مشکیم، خجالت اولدوم اصغردن
دگیب ازبسکه اوخ جسمیم قالیب پئیکان آراسیندا
سینیب شهپر دوچار اولدوم بو اعدای جفاجویه
قالیبدیر گؤزلریم یولدا باخار حسرتله هر سویه
اوره کده مطلبیم واردور باخام بیرده او مه رویه
گل ایندی قویما عباسی غم-ی-هجران آراسیندا
باغیشلا خئیمه گاهه من گله نمه م سن گل ایمداده
ستمله کسمه گه باشیم اولوب قاتللر آماده
قوشون دریا تک هریاندان گلوب موجه بو صحراده
قالیبدیر زورق-ی-جسمیم اخا طوفان آراسیندا
شکایت ائتمه رم دوشمن ایکی قوللاریمی سالدی
منی بو یاندیریر قارداش سکینه منتظر قالدی
او طفل-ی-مضطرون آخیر سوسوزلوق طاقه تین آلدی
رضایم غیرتیمدن من وئره م جان قان آراسیندا
دیوان کاتب جلد دوم – ص 198
آچ گؤزلرون نظر قیل صاحب-ی-علم ابالفضل
جرات تاپیبدی سن سیز قوم-ی-ظلم ابالفضل
یالقوز گؤروب حسینی آلمیش آرایه دشمن
گول جیسمینه وورارلار تیر و سنان ابالفضل
هانسی لعین ستمله سو مشکون اوخلاییبدیر
عطشان قالیب تماما" اهل-ی-حرم ابالفضل
سیندیردیلار بئلیمی یوخ طاقت –و –توانیم
هجرونده ائیله ییبلر قدّیمی خم ابالفضل
*******
دیوان کاتب – ص 201
سالدیلار قولوم قارداش
ساقیلا سولوم قارداش
تئز گل باشیم اوستونه
قوربانون اولوم قارداش

robotstxt: allowed

filter: keep


text:
دو روایت از احد علمی
(( مادربزرگها و مادران برای سرگرم کردن کودکان خود این متل را با نشان دادن تک تک انگشتان دست به این صورت می خواندند.))
اینجه- اینجه- اوجی دویمه
بربر اینجه- برشیر اینجه- شاطر گئچی- قوتورگئچی
هاببان- هوببان
یاریل- یرتیل- قورتول-قاچ.
روایت از: احد علمی
(( بیر وارمیش- بیر یوخوموش- بیر قاری ننه وارمیش اونون بیر بیزووی وارمیش بیر گون بیزووی آپاریرسووارسین سویولوبوز باغلامیشیمیش بیزووون قیچی زووار ییخیلار قیچی سینار قاری ننه دییر: بوزسن نه ظالمسان بوز دئیر:من ظالم اولسایدیم گون منی اریتمزیدی. قاری ننه دییر گون سن نه ظالم سان گون دییر من ظالم اولسایدیم قارا بولوت منیم قاباقیمی کسمزدی دییر: من ظالم اولسایدیم یاغیش مندن یاغمازیدی دئیر: یاغیش سن نه ظالمسان یاغیش دئیر: من ظالم اولسایدیم گوی اوت مند ن بیتمه زیدی دئیر:گوی اوت سن نه ظالمسان گوی اوت دئیر:من ظالم اولسایدیم قویون منی یئمه زدی دئیر: قویون سن نه ظالمسان قویون دئیر: من ظالم اولسایدیم قورد منی یئمه زدی دئیر: قوردسن نه ظالمسان قورد دئیر: من ظالم اولسایدیم ایت منی قووالامازدی دئیر: ایت سن نه ظالمسان ایت دئیر: من ظالم اولسایدیم پیشیک منیم چوره گیمی قاپیپ قاجمازیدی دئیر: پیشیک سن نه ظالمسان پیشیک دئیر: من ظالیمم ها ظالیمم کورسو آلتی قشلاقیمدی کورسو اوستی ییلاقیمدی یئدیگیم قاری ننه وئرن قیماقیمدی . به روایت : احدعلمی


text:
یئنیلنه بیلن انرژیلر (آلترناتیو انرژیلر)
دورنانیوزون بیلیم سسیدن آلدیغی بیلگییه گوره، آلترناتیو انرژیلر انسانین ایستیفادهسی ندنی آزالماز و آرادان گئتمز و یئنیلنه بیلن قایناقلاردان الده ائدیلمکدهدیر. گونش، یئل، دالغا، ژئوتئرمال، هیدروالکتریک و بیوکوتله (بیوماس) یئنیلنه بیلن انرژیلرین قایناقلارینداندیر. گونوموزده ۸۷ فاییزدن چوخ فوسیل یاناجاقلارا (کؤمور، نفت، گاز) دایالی اولان دونیا انرژی بازاری تدریجی اولاراق آدینی چکدییمیز یئنیلنه بیلنانرژیلردن ایستیفاده ائتمهیه اوز توتموشدور. اولوسلارآراسی انرژی آژانسینین (آی ا آ) و بریتیش پترولیومون (بپ) وئردیی بیلگیلره اساساً ۲۰۳۰ جی ایله ده ک دونیادا یئنیلنه بیلن انرژیلرین ایستیفادهسی تخمیناً ایکی قات چوخالاراق ۲۰ فایزه چاتاجاقدیر. بو او دئمکدیر کی، ۲۰۳۰ جی ایلده، دونیا انرژی بازارینین ۸۰ فاییزی فوسیل انرژیلره دایالی اولوب و گئری قالانی ایسه یئنیلنه بیلن انرژیلردن تامین اولوناجاقدیر.
آلتئرناتیو انرژیلر آراسیندا ان بؤیوک پای (۷۰-۸۰ %) هیدروالکتریک انرژیسینه عاییددیر. هیدروالکتریک انرژی، چای سولارینین آخیمی ویا دنیز دالغالارینین یاراتدیغی پوتانسیل انرژیسینی مفید و ایستیفاده ائدیله بیلن الکتریک انرژیسینه چئویرمک دئمکدیر. برزیل، نروژ و چین کیمی معظم آخار سو قایناقلارینا صاحب اولان اؤلکهلر بو تمیز و یئنیلنه بیلن انرژی قایناغیندان ان چوخ ایستیفادنی آپریرلار.
ایکینجی ان اؤنملی یئنیلنه بیلن انرژی قایناغی گونش انرژیسینه باغلی اولان فوتوولتاییک (پ – و) و کونسانتره گونش انرژیسی سیستملری (کگ ا س) دیرلر. بیرینجی تکنولوژی گونشین فوتونیک ایشینلارینی (شعاع لارینی) مستقیم اولاراق قوللاناراق الکتریک آخیمی یارادیرکن، ایکینجی تکنولوژی گونش انرژیسینین ایستیلیینی جذب ائدیب کونسانتره ائدرک سویو بوخارلاشدیریب و ایستیلیک توربینلری آراجیلیغی ایله الکتریک انرژیسی تولید ائدیر. چین، آمریکا، آلمان و اسپانیا گونش انرژیسیندن ان چوخ ایستیفاده ائدن اؤلکهلر آراسیندا یئرلشیرلر.
یئل و یا کولک انرژیسی یوخاریدا سایدیغیمیز تمیز انرژیلرین سیراسیندا یئر آلماقدادیر. بو تکنولوژی یئر کورهسینده اولان دما (تمپراتورونون) فرقلیلیینین یاراتدیغی اولان یئل ویا کولک ائنئرژیسینی اؤزل اولاراق طراحلیق ائدیلمیش یئل توربینلری آراجیلیغی ایله مفید الکتریک انرژیسینه چئویره بیلمکده دیر. دانمارک، آلمان، اسپانیا و چین بو ساحهده ان ایلرلمیش اؤلکهلردن ساییلیرلار.
بیوکوتله (بیوماس) انرژیسی ایسه ان قدیم اینسانلاردان گونوموزه قدر ایستیفاده ائدیلن چوخونلوقلا قوروموش آغاج و تاختالاردان اولوشان یاناجاغین یاندیریلماسینین سونوجودور. بیوکوتله انرژیسی هم گوندهلیک یئمک پیشیرمه و سو قیزدیرما احتیاجلاری اوچون (آز گلیشمیش ویا گلیشمکده اولان اؤلکهلرده) همده الکتریک انرژیسینین تولیدی اوچون یارارلیدیر. اؤزل محفضهلرده و اؤزل شرایط آلتیندا یاندیریلان بیوکوتله یاناجاغی سویون قایناماسینا و سونوجدا تولید اولان بوخارین ایستیلیک توربینلریندن کئچهرک الکتریک انرژیسینین تولیدینه سبب اولماقدادیر.
گوندهلیک یاشامین دوغال محصولو اولان زیبیل (آشغال) ایسه سون زامانلار بیوکوتله انرژیسینین وازگئچیلمزلریندن اولموشدور. حسابلامالارا گؤره هر گون آتدیغیمیز زیبیلین ۵۰-۶۰ فاییزی تاختا، کاغیذ و فیبرلی اورگانیک ماددهلردن عبارتدیر. هابئله زیبیلین ۱۵-۲۰ فاییزی پلاستیک و راحتجا یانابیلن ماددهلر و قالان میقداری ایسه شوشه، متاللار و یانماز ماددهلردن اولوشماقدادیر. ایسوئچ، آلمان، فینلاند و بعضی آسییا اؤلکهلری بؤیوک شهرلرین نین زیبیل توپلاما مسئلهسینی اونو یاندیرماق و الکتریک الده ائتمکله حل ائتمکددیرلر. ایسوئچ دونیا سیرالاماسنا گوره بیرینجی اؤلکه اولاراق اؤز داخلی تولید اولونموش زیبیلینی مصرف ائدیب الکتریک و ایستی سو یارادماقلا قالماییب، باشقا آوروپا اؤلکهلریندن (اینگیلتره و ایتالیا) زیبیل وارید ائتمکدهدیر.
یازار و توپلایان: آسلان سلطانی


text:
-
چهارشنبه ۲۱ مرداد ۱۳۹۴ - ۱۷:۰۵گؤرمز اینسانلارا سئویندیریجی خبر:دورنانیوز- تورکجه سئرویسی: «دوت» شیرکتی گؤرمه قابیلیتی محدود اینسانلارا کؤمک ائتمک مقصدیله همین آد-دا عاغیللی ساعات حاضرلاییب. ائلئکترون کیتاب اوخوماغا امکان وئرن قورغونون قیمتی ۳۰۰ دولاریندان آشاغی اولاجاق، و بو دا اونو چوخلاری اوچون ألیئترلی ائدیر.
-
دوشنبه ۱۹ مرداد ۱۳۹۴ - ۸:۳۴احمد جوادیدورنانیوز- تورکجه سئرویسی: تورک فولکوروندا حیوانلارا باغلی چوخلو گؤزل و اسطوروی بیر ایناملار وار. بو ایناملار تورک خالقینین اسگی زامانلاردان قالان دونیا گؤروشلرین، فلسفی دوشونجهلرین و آیینی اینانجلارین تصویره چکیر.
-
سه شنبه ۶ مرداد ۱۳۹۴ - ۱۸:۱۵بیر بنزرسیز جئب تئلئفونو:دورنانیوز- تورکجه سئرویسی: اوچ آیا کیمی شارژسیز ایشلهیه بیلهجک کیچیک اؤلچولو «ژانوس وان Janus One» تئلئفونو اورهتیلهجک (تولید ائدیلهجک).
-
جمعه ۲ مرداد ۱۳۹۴ - ۱:۴۹یاسین حاجی زادهدورنانیوز- تورکجه سئرویسی: یاشامی چوخ ساده اولان اوستادین نه ائوینده نه گئیینیشینده سوورقانلیقدان آسیلی اولان بیر ایز بولا بیلمزیدین. او ساده و صمیمی یاشاییب، هرزامان ایسه بو سادهلییه فخر ائدردی، بیلمهدییی قونولار باره کندیندن ایرتیباط سیز جاواب یاراتماییب، بسیط آراشدیرمالاردان سونرا سورونون جاوابینی دقیقا وئرردی.
-
پنج شنبه ۱ مرداد ۱۳۹۴ - ۲۳:۰۶دکتر محمدرضا باغبان کریمی؛دورنانیوز- تورکجه سئرویسی: دوغرودان دا 6جی یوزایلده آذربایجان تورک ادبیاتی چوخ زنگین و گئنیشدیر؛ آنجاق نه یازیق کی بو ادبیاتی آزادانه یازیب، اوخوماقدان هلهده محروم قالمیشیق. شوبهه یوخدور گونش همیشهلیک بولود دالیندا گیزلی قالماز و بوگونلرده بو ایشیقلی گونش بولود دالیندا چیخمادادیر.
-
سه شنبه ۱۶ تیر ۱۳۹۴ - ۱۱:۲۱آسلان سلطانیدورنانیوز- تورکجه سئرویسی: ۲۰۳۰ جی ایلده، دونیا انرژی بازارینین ۸۰ فاییزی فوسیل انرژیلره دایالی اولوب و گئری قالانی ایسه یئنیلنه بیلن انرژیلردن تامین اولوناجاقدیر.
-
دوشنبه ۱۵ تیر ۱۳۹۴ - ۸:۱۲اوستاد محمد علی فرزانهدورنانیوز- تورکجه سئرویسی: بو گون ايران آذربايجانيندا يارانان ميللی ـ دموكراتيک اويانيش شرايطينده ايران تورک سویلولاری اؤز كيمليکلرينی، وارليقلارينی و تاريخی مدنيتلرینی منيمسهمهكده ديللرينی هويتلرینين ان دگرلی وثيقهسی كيمی داها دريندن اؤيرنمک و اؤيرتمکده اولدوقجا شرفلی امک صرف ائتمهدهديرلر.
-
پنج شنبه ۱۱ تیر ۱۳۹۴ - ۱۱:۴۳استاد اسماعیل مددی (اولکر)دورنانیوز- تورکجه سئرویسی: اوستاد اولکرین «سئودا یولدایمیش» کیتابیندان سئچیلمیش بیر گوزل و دیرلی شعر «آنام اورمویا» آدیلا
-
دوشنبه ۱ تیر ۱۳۹۴ - ۱۰:۵۵استاد محمد علی فرزانهدورنانیوز- تورکجه سئرویسی: آذربايجان غنائي ائل ماهنيلاري اساساً تك سسله اوخونور، لاكين بعضي ماهنيلار خور و يا دئييشمه حاليندا اولدوغو اوچون ايكي سسلي و گاهدان دا چوخ سسلي اولورلار. ماهنيلارين چوخو شور، سه گاه، بايات شيراز، راست، چهارگاه و بو كيمي هاوالارا اساسلانير. ماهنيلار وزن و ريتم باخيميندان دا چوخ رنگارنگ ديرلر. ماهنيلارين وزني قوشما، دوبيتي، باياتي، گرايلي و آيري ـ آيري خلق شعر قاليبلاريندان تشكيل اولور.
-
پنج شنبه ۲۸ خرداد ۱۳۹۴ - ۱۱:۴۲آد + آچیقلامادورنانیوز- تورکجه سئرویسی: خوشبختلیکله سون گونلرده آذربایجان فولکولورونا و شعر و ادبیاتینا عاید بیر نئچه کیتابین نشرینه شاهید اولموشوخ.


text:
ایضاح: عکس زینب پاشا و برخی از یاران وی یعنی” یوز باشی خاور و نایب کلثوم ” حدودا از اوایل دهه ی ۱۳۸۰ شمسی توسط “سازمان اسناد و کتابخانه ملی – مدیریت شمال غرب ( تبریز) ” در اختیار محققان قرار گرفت . در سال ۱۳۸۲ محقق گرانقدر آقای رحیم رئیس نیا در مقاله ای که در ” ماهنامه کلک ...Read More »
خاطیرهلی شکیل: تبریز تئلویزیاسی اورکئستری- ۱۳۵۵
خاطیرهلی شکیل: تبریز تئلویزیاسی اورکئستری- ۱۳۵۵ شکیل، کاظم ارسین شخصی فیسبوک صحیفهسیندن آلینیب و ایشیق سایتی واسیطهسی ایله یاییلیر. عزیز و حؤرمتلی اوخوجولار! ادبیات و اینجهصنعتیمیزله علاقهدار هر هانکی بیر خاطیرهلی شکیل و یاخود سندینیز وارسا، “ایشیق” سایتی اونلاری اؤز آدینیزا یایماغا حاضیردیر. لطفا گؤندرهجهیینیز خاطیرهلی شکیل و سندلره دایر لازیمی ایضاحات یازماغی اونوتمایین! حؤرمتله: ایشیقRead More »
خاطیرهلی شکیل: دکتر ترابی، چایاوغلو، مجیدآقا شمس و صمد بهرنگی
تبریز – ۱۳۴۶ ساغدان سولا: دکتر علی اکبر ترابی، بهروز دولت آبادی (چای اوغلو)، مجید اروانی (شمس) و صمد بهرنگی شکیل، دکتر علی اکبر ترابینین شخصی آرشیویندن دیر و ایشیق سایتی واسطهسی ایله یاییلیر. عزیز و حؤرمتلی اوخوجولار! ادبیات و اینجهصنعتیمیزله علاقهدار هر هانکی بیر خاطیرهلی شکیل و یاخود سندینیز وارسا، “ایشیق” سایتی اونلاری اؤز آدینیزا یایماقا حاضیردیر. لطفا گؤندرهجهیینیز خاطیرهلی ...Read More »
خاطیرهلی شکیل: کرج ادبی انجومنی ۱۳۶۴(۱۹۸۵)
خاطیرهلی شکیل: کرج ادبی انجومنی ۱۳۶۴(۱۹۸۵) کرج ادبی انجومنی ۱۳۶۴(۱۹۸۵)- سولدان ساغا دورانلار: ۱- ائلدار موغانلی ۲- قافلانتی(مرحوم اولوب) ۳- هریزلی ۴- سلیمان ثالث ۵- حسن ایلدیریم ۶- ائلاوغلو ۷- قادر قوروچایلی ۸- ؟؟؟ سولدان ساغا اوتورانلار: ۹-علیایی(مرحوم اولوب) ۱۰- آذر مازندرانی(مرحوم اولوب) ۱۱- حمیده رئیسزاده سحر ۱۲- تورکاوغلو ۱۳- خیرالله ساپلاق(مرحوم اولوب) ۱۴- بختیار نصرت(مرحوم اولوب) *** عزیز و ...Read More »
خاطیرهلی شکیل: صفرخان و اشرف نورانلی- 1358
خاطیرهلی شکیل: ساغدان سولا: اشرف نورانلی(یازیچی) و صفرخان قهرمانیان – 1358Read More »
خاطیرهلی شکیل: آغساققال اوجاغیندا- تهران- 1389
خاطیرهلی شکیل: آغساققال اوجاغیندا- تهران- 1389 ساغدان سولا: 1- علی پاینده 2- داودی 3- عباس حیدری 4- مجید امین مؤید 5- حسن ایلدیریم 6- ابراهیم دارابی 7- بهروز دولتآبادی(چای اوغلو) 8- ائلدار موغانلی 9- حبیب فرشباف 10- ع.آغ گونئیلی (اوستاد مجید امین مؤیدین ائوی)Read More »
سند: “میرزه علیاکبر صابر”ین ال یازماسی
“میرزه علیاکبر صابر”ین ال یازماسی ساخلانیلان مکان: صابرین ائو موزهیی- آذربایجان جمهوریسی- شیروانRead More »
خاطیرهلی شکیل: شاعرلر گؤروشو- کرج- 1366
خاطیرهلی شکیل: شاعرلر گؤروشو- کرج- 1366 آرخادا دورانلار: ساغدان سولا:1- عاشیق ایمران حیدری 2- کریم گؤنپاپاق(مرحوم اولوب) 3- ؟ 4- محمد فرزانه 5- حسن ایلدیریم 6- روحالله حقبیگی 7- دکتر اکبر بزرگامین(عاشیق جنون) آرادا اوتورانلار: ساغدان سولا: 1- باقری 2- ؟ 3- عباسقلی یحیوی(ائلچی) 4- عمران صلاحی(مرحوم اولوب) 5- کامل حبیبزاده(چیچک) 6- هاشم ترلان 7- عاشیق آران 8- آقازاده علیایی(مرحوم اولوب) 9- ؟ ...Read More »
خاطیرهلی شکیل: خالق شاعری بالاش آذر اوغلونون یوبلئی مراسیمیندن- 1375
خاطیرهلی شکیل: خالق شاعری بالاش آذر اوغلونون یوبلئی مراسیمیندن- 1375 ساغدان سولا: اوستاد احمد شایا(آلاو)– اوستاد بالاش آذراوغلو– اوستاد هاشیم ترلان– اوستاد یحیی شیدا– اوستاد عاشیق حسن اسکندری – شاعر هریزلی(تدبیرین آپاریجیسی) ایضاح: شکیل، خالق شاعری بالاش آذراوغلونون 1375ینجی ایل کرج شهرینده تشکیل ائدیلمیش یوبلئی مراسیمیندندیر. شکیل، ائلدار موغانلینین شخصی آرشیویندن دیر و ایشیق سایتی واسطهسی ایله یاییلیر.Read More »
خاطیرهلی شکیل: اوستاد گنجعلی صباحی- 1367- تبریز
خاطیرهلی شکیل: اوستاد گنجعلی صباحی- 1367- تبریز شکیل، ائلدار موغانلینین شخصی آرشیویندن دیر و ایشیق سایتی واسطهسی ایله یاییلیر.Read More »


text:
- توضیحات
-
منتشر شده در 31 تیر 1394
قنبر خداحافظ لیک ائتمک اوچون من ایله ال وئردیگینده، قاپینین آغزیندا بیر ایکی ثانیه دایانیب، آنلاملی بیر باخیش ایله گؤزوومون ایچینه باخاراق:
- اؤزوندن مواظب اول!
دئدی.
قاپینی باغلاییب، قاینالتی میزینی ییغیشدیرماق اوچون میطباغا گیردیم. الیم- گؤزوم ایشده ایکن، بئنیمده مین بیر فیکیر کئچیردی. بئنیمین ایچی آری یوواسی کیمی ایدی. فیکریمی بیر یئره ییغابیلمیردیم. اؤزومده بیر آنلامسیزلیق، هئچلیک، دگرسیزلیک و اؤنمسیزلیک حس ائدیردیم.
" کشکه آنیتایا اؤزومو بیر" اینتلکتوئل" یوخ، ساده بیر انسان کیمی گؤسترسه ایدیم، یوزلرجه کامیون شوفریندن بیری کیمی. یالانچی رول اوینایاراق اینتلکتوئللیک اداسی چیخاردابیلمک اوچون بئله، بیر ایکی - اوچ کلمه اوخوموش اولماق گرکلی دیر. قادین بیر آلمانلی اولاراق منیم کؤلتورومدن، ادبیاتیمدان سوروشور، من ده "والاهی ادبیات دان ائله چوخ باشیم چیخماز" دئییرم. نه یاخچی کی موسیقی دن بیر شئی سوروشمادی. یوخسا ایش پوخدان دا پوخ اولاجاق ایدی."
کیمی فیکیرلشرکن،
"نه ائله ییم، بو دا بیر تجربه اولدو. اونسوزدا آنیتا منه بیر داها تلفن ائتمه یه جک، من ده اونا تلفن ائتسم، "بوگون اولماز، ساباح ایشیم وار، اوبیری گون ده هله بیلمیرم. دور، باخاق، زامانیم اولسا زنگ وورارام....." دئیه باشیندان ائدجک"
دئیه اؤزومه توخداقلیق وئرمه گه چالیشدیمسا دا، بئنیمده بیر- بیری ایله باغداشماز سورولار روحومو راحات بیراخمیردیلار. او گونه قدر اوستونده محکم دوردوغوم، دوغرولوغونا آرخایین اولدوغوم بیر دگر سیستمی دوزلتمیشدیم. اؤزومه بللی صفت لر تانییب، اؤزومو او اؤزللیکلره مالک بیریسی کیمی بیلردیم؛ "من اراده لی بیر انسانام" ؛ "صادق بیر انسانام"؛ "من یالانچی دگیلم"؛ "کؤکومه، اصلیمه باغلی بیر انسانام"؛ "من هرکسه بویون ایگمرم، یئلین اسدیگی طرفه ایگیلن بیریسی دگیلم....."
آنجاق بیر اؤنجه کی آخشام باشیمدان کئچنلر بو "من" ین آخار قوم اوستونده قورولموش بیر چارداق قدر سارسینتیلی اولوغونو و ان درین اینانجلاریمین بئله بیر قادین ایله یاریم ساعاتلیق دانیشماقلا شک و تردیده معروض قالاجاق قدر کؤکسوز اولدوغونو حس ائدیردیم. "بس من کیمم؟" سوروسو ذهنیمده جانلانیردی، آنجاق هئچ بیر جواب تاپابیلمیردیم. او گونه قدر بیر چوخ تانیدیغیم انسانی اؤز ذهنیمده دگرلندیریب، و هر بیرینین یاخچی، یاخود قولای خصوصیاتلاری اولدوغونو گؤرموشدوم. بیر نئچه یولداش بیر آرایا گلدیگیمزده صحبتلریمیزین چوخو آرامیزدا اولمایانلارین دئدی - قودوسو اولاردی. هله بیرده بیر ایکی استکان ایچدیکدن سونرا غیبتلریمیزه بیر شیرینلیک و مزاح قاریشدیراردیق:
- او یوسوف وار ها، گئده بیر حسود دور، بیر حسود دور کی بیرینی اؤزوندن کئفی ساز گؤرسه، اونون کئفینی پوزماق اوچون الیندن گلنی اسیرگه مز، بیریسینی اؤزوندن داها وارلی گؤرسه، اونا بیر زیان وئرمک اوچون دونیانی ییخمالی اولسا ییخار.
- بیزیم جبراییل وار ها، گئده بئله بیلیر فیل بورنوندان دوشوب، بوتون دونیا اونون نوکرچیلیگینی ائتمه لی دیر. کئچنلرده منه زنگ ووروب بیلیرسن نه دئییر؟ ساباح منیم بیر ایشیم وار، گئدیب بیزیم اوغلانی اوشاق باخچاسیندان چیخاندا ائوه گئتیره بیلرسن؟ آز قالدیم دئیم گئده، قورومساق، سنین ایشین وار دا منیم ایشیم یوخدور؟ تک بو دگیل ها، هر شئینده ائله دیر. بیر کیتابی گؤتوروب واراقلار، ایکی جمله باشیندان، اوچ جمله اورتاسیندان، بیر جمله ده سونوندان اوخویار، اوندان سونرا اؤزونو بحرالعلوم بیلر، هر یئرده فضل ساتماغا باشلار......فیلان بیلگین فیلان کیتابیندا بئله یازیر....
- واه، واه، واه، هله اونون بیر باجیسی وار، بیر آی بورا قوناق گلمیشدی. گئدنده بوتون فلوه مارکتی (بیت بازارینی) ییغیب آلدی پلاستیکلرینه دولدوروب، سوقت آپاریب. دئییرلر آلتی آی دیر الینده آلدی پلاستیکی ایله تبریزین خیاوانلاریندا گزیر کی هامی بیلسین بو آلمانا گئتمیش ایمیش.
- هله دئییرلر بیر شئیدن آجیغی گلنده ده "شایسه" دئیر. ها ها ها ها ، آلماندا اؤیگرندی یالنیز شایسه دیر دا.....
- سیز فرشته خانیمی گؤره سیز ائی، فلومارکت دان جیر- جیندا نی آلار، "بو ژاکتی دوسلدورف دا کؤنیگز آله دن آلمیشام." دئییر.
- هیررررر.....کؤنیگز آله دن بیلیرسن کیملر آلیش وئریش ائدر؟ میکائیل شوماخر کیمی آداملارا بئله اورانین جینسلری باهالی گلر.....
- ها ها ها ها .... صاباحیسی سحر ده گؤررسن کؤنیگز آله دن آلدیغی ژاکت ایله سوسیال آمت (اجتماعی یاردیملار) دا اوتوروب نوبه گؤزله ییر.....ها ها ها
- نه بیلیم والله، بیزیمکیلر آج قارین ایله قودورورلار. ظاهیرسازلیق، قاریندان داها اؤنملی اولوب.
- اونون اؤز آدی بیلیرسن نه دیر؟ اونون اؤز آدی زینب دیر. من بیلمیرم زینب ایله فرشته نین نه فرقی وار.....
- نویدین ده آدی اصلینده نقی دیر. گؤتوروب ائله ییب نوید.
- نقی دگیل ائی.... علی النقی دیر. بیزیم کندلرده انناغی دئییرلر. ایندی اولوب نوید بیگ.
- بیر یول بیزیم رسول هامینین یانیندا اونوآقا نقید چاغیردی. طرفه پیچاق وورسایدین قانی چیخمازدی، ها ها ها ها .....
- رسول دا او دله دوزلردن دیر ها.....بیرینده بیر ضعف تاپسا اورانی اوقدر دئشر، طرفین تومانینی چیخارتمایینجا بیراخماز.
- آمما چوخ قورخاق و یالتاق دیر. بیریسیندن ده قورخوب ائله سه ها، اونون یانیندا سیچان کیمی اولار.
- هله هله آلمانلی بیر قیز، بیر آرواد گؤرنده بئله یالتاقلیغا باشلار. گئده بئله بیلیر دونیانین آروادلارینین هامیسی اونا وورولوب. واه واه، گولمک اداسی چیخارداندا آغزی قولاقلارینین دیبینه جن آچیلار، ساپ ساری دیشلری آدامین گؤزونو چیخاردار. او ایگری گؤزو ده داها ایگریلر.... آروادلاردا اونو سریرلر، اودا بئله بیلر اوندان خوشلاری گلیر.
- اوگون کباب چکمه گه گئتدیگیمزده، گئده منیم اؤز یانیمدا بیزیم مونیکایا سولانیردی. بیر ایکی استکان دا ایچمیشدیم. گئده نی توتوب چکدیم بیر قیراغا،خیرتلگیندن توتوب، دئدیم گئده منه باخ، بوردا اورمانین اورتاسیندا توتوب قورت قوزونو بوغان کیم بوغارام ها سنی.....! اوندان سونرا سسین سالدی ایچینه، آدام کیمی بیر قیراقدا اوتوردو.
- یوخ، ائله دگیل، حیوان بالانین حقارت عقده سی وار....نه ایله سین.
مطباقدان چیخارکن قارشی دووارداکی آینادان باخان آدام تحقیر ائدیجی باخیشینی گؤزومون ایچینه تیکدی:
- بس سن؟
آینانین قاباغیندا دایانیب دوردوم. اؤز سوروسو ایله اؤزونه جواب وئردیم:
- بس سن؟
- سن ده نه قدر ضاهیرسازلیق وار؟ سنده نه قدر یالتاقلیق وار؟ سنده نه قدر حسودلوق وار؟ سن نه قدر قورخاقسان؟ سن نئجه آروادرلارا یالتاقلیق ائدیرسن؟..سن نه قدر یالانچی سان؟ ...
آیناداکی آدام سوسدو. دئمه گه بیر سؤز تاپا بیلمه دی.
ایچیمده کی "من" ده سوسدو، آنجاق آغیر بیر سوسقونلوق ایدی بو:
- منده ده بئله خصوصیت لر اولابیلر می؟
- هله من زحمت چکیب بو توپلومون دیلینی اؤیگرنمیشم. بیر چوخو بیر تک دوغرو جمله دوزلده بیلمیز، آنجاق جماعتین یانیندا "وکیلیم ایله دانیشاندا گؤردوم اوبیری طرفدن دفاع ائله ییر، ووردوم آغزینا." دئیه فخر ساتار. دئملی بو آدام بو توپلومون دیلینی اؤیگرنمیش، بیرده حقوقی سیستمینی یاخچی بیلیر! حقوق دیلینی ده باجاریر! آفرین ...آفرین...
- اوتوز ایلده بیر دیل اؤیگرنیبسن، سنه ده آفرین، بئله گئدرسن، گلجک یوز ایلده بلکه قولاقلارین بیرآز قیسسالا، آداما بنزه یه سن!
پنجره دن گلن بیر پیشیک چیغیرتیسی دقتیمی چکدی. بیر قارا پیشیک بیر آغ پیشیگی قووالاییردی. آغ پیشیک قورخوسوندان چیغیرا چیغیرا حاصارین اوستونه دیرماندی. آنجاق اوردا بیردن بیره جسارتلندی. دؤنوب آردیندان دیرمانماغا چاغیشان قارا پیشیگی اورتادا جیرماقلاماغا باشلادی. بو یول قارا پیشیک چیغیرا چیغیرا آشاغی دوشن کیمی، وار گوجونو دؤرد ال – آیاغینا ییغیب قاچماغا باشلادی.
- گؤرسن بونلار دا "من" داعواسی می ائله ییرلر؟
دئیه ذهنیمدن کئچدی.
فیکریمجه اونلار "من" داعواسی ائتسه لر بئله اونلارین "من"ی بیزلرینکیندن فرقلی اولمالی دیر. اونلار "بو بؤلگه نین سیچانلارینا "من" حاکیمم، "سن" یوخ"، دئیه دیدیشیرلر. بیزلر ایسه بیر چوخ یئرده یالانچی بیر "من" اوچون او بؤلگه نین سیچانلارینین دا خئیریندن کئچیریک، آیری بیر یئرده ایسه گئنه او یالانچی "من" اوچون مین ایلده یئییب قورتارابیلمه یه جگیمیز قدر سیچانا صاحب چیخماق ایسته ییریک.
ایچیمده بیر ساواش باشلامیشدی. ایچیمده کی "من" ی سورغو سئوالا چکمه گه باشلامیشدیم. ایندیه دک آنجاق اؤزگه لرده گؤرمک ایسته دیگیم اؤزللیکلری اؤزومده آختاریردیم.
- آها، گنج یاشلاریمدا، من ایله چاغداش اولاراق آلمانا گلن گنجلردن بیر پاراسینین بو توپلوما اویماغا چالیشدیقلارینا، اؤزلرینه قیز یولداشی تاپدیقلارینا آغزیمی بوزوب، تحقیر گؤزو ایله باخماغیم، دئمک کی اصلینده اؤز باشاریقسیزلیغیمی اؤزومدن گیزلتمک اوچون، حسادتیمی تحقیر ائتمک شکلینه چئویرمیش اولدوغوم ایدی؟!
- اونلاردان بیر پاراسینین اونیورسیته یه گئتدیکلرینه، باشاریلی اولدوقلارینا قارشی اولان قیسقانجلیغیمی ایسه، "اه، گئده پروفسور بئله اولسا، سونوندا بیر پوخ دگیل" دئیه اؤزومدن گیزلتمه گه چالیشمیشام.
- آلمانیایا تازا گلدیگیم ایللرده بو توپلومون گنجلرینه، "بونلار سکس شاپلار دا گزدیکلرینین یئرینه کارل مارکسین، فریدریش انگلسین کتابلارینی اوخومالی دیرلار" دئیه تعیین تکلیف ائتدیگیمه قارشین، کئچن اوتوز ایلده، بیر یول بئله شهر کیتابخانیاسینا گیرمه میشدیم، باخیم گؤروم بو بت قاییریب پرستش ائتدیگیم آداملارین یازدیقلاری دوغرودان دا ایکینجی - اوچونجو الدن منه تحویل وئریلن لردیر می....؟ یوخسا منه بو آدلارآلتیندا آیری آداملارین فیکیرلرینی قبول ائتدیریبلر؟ او آدامین ایللر بویو کؤلن شهرینده یاشادیغینی، بو شهرده "راینیشه پست" آدلی بیر قزته نین باش رداکتورو اولدوغونو ائشیتمیشدیم. آنجاق اوتوز ایلدن بری بو شهرده یاشادیغیما قارشین، ایکینجی – اوچونجو الدن بئنیمه دولدوروموشلار ایله یئینمیش دیم. بو فیکیرلری منه قبول ائتدیرنلرین ده او آداملارین یازدیقلارینی اؤز یازدیقلاری دیلده بیرینجی الدن اوخویابیله جک گوجلری اولمادیغیندان، اوتوز ایلده بیر یول اولسون او کیتابخانایا گیرمه دیکلریندن، آرخایینلاشماغا باشلادیم. اؤزوم ایله قییاسلادیغیمدا، اونلارین دا "من مارکسیستم" دئیه دؤشلرینه دؤگدوکلرینده، اصلینده "من "طبریست ام، من به آذین ایستم، من حکمتیستم، من فیلان ایست، یوخسا بهمان ایستم" دئمکلری گرکدیگینی فیکیرلشیردیم. عربجه بیلمه یه ن، یازیب اوخوماق باشارمایان، قران دا یازیلانلارین نه دئمک اولدوغونو آنلایابیلمه ین کور، فاناتیک بیر مسلمان ایله منیم فرقیم نه اولابیلردی؟
- یوخ، بالام، دئیه سن منده ده ظاهرسازلیق وار ایمیش، منده ده قیسقانچلیق وار ایمیش، منده ده قورخاقلیق، یالتاقلیق، استفاده چیلیک..... ایندیه قدر آنجاق اؤزگه لرده گؤرمه گه چالیشدیغیم قولای خوصوصیتلرین هامیسی ....په.....پاهووووو!
آینادیکی آدام تحقیر ایله گؤزومون ایچینه باخیب دوداغینی بوزدو:
- اونلار سنین قدر آخماق دئگیللر. اونلار اوزلرینده کی ماسکی ساخلاماغی یاخجی باشارارلار.
آنیتادان اومودوم اوزولدوگو کیمی اؤزومدن ده اومودسوزلاشماغا باشلادیم." "من"، "من" دگیل ایمیشم" دئیه فیکیرلشمه گه باشلادیم. اوگونه قدر منیم باخیشیما گؤره عیبی، ایرادی، قولای خصوصیتی اولمایان بیر انسانا توش گلمه میشدیم. بیر تک اؤزومو بونلاردان استثنا بیلردیم. آنجاق ایندی "من" ده اوبیریلر کیمی بیریسی اولدوغومو حس ائدیردیم.
اونسوز دا، پاییزین گلمه سی و هاوالارین سویوماسی ایله بیرلیکده باشلایان دپرسیونوم، بو فیکیرلرایله بیر قات داها آرتدی. کامپیوترین باشینا اوتوردوغومدا، آرتیق اینترنته گیریب زینگلز صفحه لرینده تانیشابیله جگیم بیر قادین آخدارماق یئرینه،
"من ده اوبیریلر کیمی بیرییم، چوخ یاخچی ایندی نه ائله مه لی یم؟"
دئیه باشلایاراق یازماغا چالیشیردیم.
دسامبر آیینین اورتالاریندا، داریخمادان آرتیق نه ائده جگیمی بیلمه دیگیم گونلرین بیرینده تلفن زنگ ووردو. آنیتانین سسینی ائشیتدیگیمده تعجب و هیجاندان سؤزومو ایتیردیم. نه دیئه بیله جگیمی بیلمیردیم. آنجاق آنیتا چوخ راحاتجا، ایسدی قانلی و محبتلی دانیشماغا باشلادی.
- بیلیرسن، من دوکترا تئزیمی یازماق ایله مشغولام، چوخداندیر سنه زنگ وورماغا فیکیرلشیردیم، آنجاق زامان تاپابیلمیردیم.
اورگیم چیرپینماغا باشلادی. گؤزلریم ایشیقلاندی، جانیما تازا روح گلمیش کیمی اولدو. سؤزون آراسیندا "نه زامان گؤروشه جییک؟" دئیه سوروشماق اوچون بیر ایلیشیک آخداریردیم. آنجاق آنیتا عینی راحاتلیغی ایچرسینده قیساجا کئچن ایگیرمی گونده باشیندان کئچنلردن، دوکترا تئزی اوچون نه کیمی قایناقلار آخداردیغیندان، بو قایناقلاری تاپماغین چتینلیگیندن فیلاندان صحبت لرینین آراسیندا بیر ده "فیروزو تانییرسان می" دئیه سوروشدو. فیروز آدیندا بیریسینی تانیمیردیم. آنجاق بیر لحظه قارنی یوغون، باشی داز، یئکه بورون، آغزیندا چیئنه دیگی باتمان یاریم ساققیز ایله بیرلیکده توپورجه گی داشلاناراق، سیگار توسدوسوندن سارالمیش بیغلارینین آلتیندا قارا دیشلری گؤزه باتان، دؤشونه دؤیدوردوگو لوت بیر آرواد شکلینی هرکسین گؤزونه سوخماق اوچون کؤینگینین یاخاسینی گؤبه گینه دک آچان، لات بیر کیشی نین تصویری گؤزومون قاباغیندا جانلاندی. اختیاریمدان آسیلی اولمایاراق
- سنه بیریسی بیر سؤز دئسه، قارنینی جیرارام
دئیه جواب وئردیم.
آنیتا ائشیتدیگینی آنلایانمامیش کیمی تعجب ایله،
- نه؟
- فیروز سنه اذیت فیلان ائله مه ییب ها؟
- من سنین دئدیگینی آنلایابیلمیرم. نه دئمک ایسته ییرسن؟
- فیروزو سن هاردان تانییرسان؟
- منیم اوتوردوغوم ائوین آلت قاتیندا کیوسکو وار، سنین وطنداشلاردان اولدوغو اوچون بلکه تانییارسان دئیه فیکیرلشدیم. چوخ یاخچی بیر جواندیر. کؤلن اونیورسیته سیندن اینفورماتیک قورتاریب، آنجاق ایش تاپابیلمه ییب، بیر آرا تاکسی ایشلدیب، سونرا دا اؤزونه بیر کیوسک آچیب.......چوخ یاردیم سئور بیر جواندیر، دکترا تئزیمی یازماقدا بوتون فورمات ایشلریمده، متن دوزلیشلریمده منه یاردیم ائدیر.
آنیتانین نه دئدیگلرینین قالانینی ائشیتمیردیم آرتیق. باشیمدان سویوق بیر دویغو آشاغی ساری یاییلماغا باشلادی. سول الیم ایله باشیمی سیغاللایارق، "آهان، بونون آیری یولداشی دا وار...." دئیه فیکیرلشیرکن، سانکی ایگیرمی ایل بیرلیکده یاشادیغیم کبینلی آروادیمین ایگیرمی ایل بویونجا مندن گیزلین بیر اویناشی اولدوغونو ائشیتمیش کیمی آغیر بیر سوسقونلوق و سویوقلوق اورگیمی دولدوردو. نئچه دقیقه هئچ بیر شئی دئمه گه، هئچ بیر شئی سوروشماغا جرئت ائتمه دیم. آنیتا ایسه منیم سوسغونلوغومو آنلامیش کیمی،
- سنه نه اولدو؟ یاشاییرسان می هله؟
- هئچ
- چوخ یاخچی، فرصت تاپدیغیمدا سنه تلفن ووراجاغام.
- آخشامین خیر اولسون
دئیه تلفون دانیشمامیزی کسدیم.
اختیارسیز یاتاغین اوستونده اوزانیب گؤزلریمی سقفه تیکدیم. سحردن آخشاما داش داشیمیش کیمی یورقونلوق حس ائدیردیم. نفسیم آغیر گلیردی. بئنیمده، تانیمادیغیم، کیم اولوب، نه چی اولدوغونو بیلمه دیگیم، شکلینی قیافه سینی تجسم ائده بیلمه دیگیم بیر فیروز ایله دانیشیقلاریم، اؤز اختیاریمدا اولمادان بئنیمی یئییردی.
- گئده، باشی - گؤتو بیر کیوسکوچوسون دا، آخی سن کیمسن کی...؟
- جهندم اول گئده، من اینفورماتیک مهندسی یم.
- منه باخ، منیم عشقیمین آراسینا گیرمه ها، یوخسا پیس گؤررسن!
- گئده، آنیتا منیم نئچه ایللیک یولداشیمدیر. سن هایاندان تاپیلدین چیخدین؟ سیسقا!
- دئمک کی آنیتا سنی سئومیر، یوخسا نیه منیم ایله تانیشیردی؟؟؟؟
- سن هله اوشاقسان، او سنی سرییبدیر.
- من انسانی بیر باخیشدا تانییرام، آنیتا اوبیری آروادلار کیمی دگیل!
- آنیتا ایله بیرده تلفونلاشسان، قارنیوی جیرارام ها.......
گونلر، هفته لر، آیلار بئله کئچدی. هفته ده، اون گونده بیر یول آنیتا تلفن ائدیردی. بیر- ایکی کلمه ساغدان سولدان دانیشیردیق. بیر یکی یول دا بیرلیکده قهوه، یوخسا بیره ایچمه گه گئتدیک. آنجاق قهوه خانادان، یوخسا میخانادان چیخینجا، "گؤرووشه ریک" دئیه آییریلدی. زیلوسترن (ایل باشی) گئجه سی اوچون آلت اشتات (کؤهنه شهر) ده تاراققا پاتلاتماق اوچون قرارلاشدیغیمیزدا، "یعقین کی زیلوسترن گئجه سی چوخ ایچر، تاراققا پاتلاتاندان سونرا دا گئجه نین گئج ساعاتلاری اولار،" گل گئدک منیم ائویمه" دئیه راضیلاشدیرارام" فیکری ایله اؤزومو سئویندیرمیشدیم. آنجاق او گئجه ده هر زامان گؤروشدوگوموز کیمی کئچدی. آلت اشتات دا بیر میخانادا قرارلاشدیق، بیر ایکی بیره ایچدیکدن سونرا دویتچ کؤرپوسونون باشیندا ییغیشمیش جماعاتاتین ایچینه قاریشدیق. سس، کوو، شولوقلوق بیر بیرینه قاریشمیشدی. ایگنه آتماغا یئر یوخ ایدی. جوانلی -قوجالی، آروادلی - کیشی لی، سانکی کؤلن شهرینین هامیسی اورایا ییغیشمیشدی. "شولوقلوق ایچینده بیربیریمیزی ایتیره ریک" دئیه ماهانا ائدیب، آنیتانین الیندن توتماق ایسته ییردیم. آنجاق الیمین سویوق و ترله میش اولدوغو اوچون "الیندن توتارسام مندن چیمچه شر" قورخوسوندان اؤزومه بئله بیر جسارت وئره بیلمیردیم. ساعات اون ایکی یه یاخینلاشدیقجا اؤزومده قورخو ایله قاریشمیش بیر هؤوشنه حس ائدیردیم. "آنیتانی بو گئجه ائوه آپاراجاغا" فیکرینین هؤوشنه سی ایله تانیمادیغیم بیر قورخو بیربیرینه قاریشمیشدی. ساعات اون ایکی نی چتینلیک ایله گؤزله یه بیلدیم. بیرینجی تاراققا پاتلایینجا آنیتا دؤنوب قوللارینی بوینوما سالیب، اوزومدن اؤپرکن "تازا ایلین موبارک اولسون" دئدی. من ایسه تاراققالارین پاتلاماسی ایله عراق ین ساواش اوچاقلارینین شهری بمبلادیغی قورخوسوندان آز قالسین شالواریمی باتیراجاق ایدیم. بوتون بدنیم تیر- تیر تیتره ییردی. جانیما بیر اوشوتمه دولموشدو. آیاق اوسته دورا بیلمیردیم. بوتون جماعات "چیغیرا- باغیرا شادلیق و شنلیک ائتمکده ایدی. هرکس پاتلاتدیغی تاراققاسینین نه قدر اوجالدیغینی هاوادا نئچه پارچایا بؤلوندوگونو، نئچه رنگ ده و نئچه ثانیه ایشیق ساچیدیغینن سئیرینه دالمیش ایکن، من تاراققالاردان چیخان باروتون قوخوسوندان بوغولور کیمی اولوردوم. آنیتا شولوقلوغون ایچینده سئوینجیندن، "هوررا" دئیه باغیراراق تاراققالارینی پاتلاتماقدا ایدی. دقتی منده دگیل ایدی. آنجاق من اؤزومو آیاق اوستونده توتابیلمیردیم. باشیمدان آشاغی یاییلان آغری اورک بولانماسینا، قارین عضله لریمین سیخیشماسینا سبب اولوردو. اورک بولانماسینی توتماغا چالیشیردیم. بیر ایکی دقیقه سونرا آرتیق طاقتیم سونا گلدی. اؤزومو توتابیلمه دیم. سویوق و نم آسفالتین اوستونده اوتوردوم. آغزیمی کؤرپونون بارماقلیقلارینین آراسیندان ائشیگه توتوب آجی آجی قوسماغا باشلادیم. بوتون اوست - باشیم باتدی. آنیتا چیگینیمی اوغوشدوراراق نه اولدوغونو سوروشدو. اونا دا دئیه بیله جگیم بیر جوابیم یوخ ایدی. اؤزوم ده منه نه اولدوغونو آنلایا بیلمیردیم. آنیتا اؤنده من آرخاسیندا، جماعاتین ایچینده اؤزوموزه چتینلیک ایله یول آچا آچا کؤرپونون باشینا دک گلیب، ماریتیم هتل ین قاباغینداکی تاکسی دوراغینا یئتیشینجه یه قدر اؤلوملره گئدیب گلدیم. دوراقدا تاکسی یوخ ایدی. ایلک گلن تاکسی نی گؤزله مک اوچون اوردا دورماق زوروندا ایدیک. آنیتا تاسف ایله اوزومه باخیب، گئنه سوروشدو.
- نه اولدو سنه؟
- بیلمیرم.
خسته خانایا می آپاریم سنی؟
- یوخ، ائوه یئتیشسم یتئر.
- او زامان ایلک گلن تاکسی ایله سن ائوه گئت. حیف اولدو، بو آخشام اریم ایله تانیشدیرماق ایسته ییردیم سنی، ساعات بیرده "دراخن هاوس" میخاناسیندا قراریمیز وار، اورایا گلجک. بو آخشام یاخچی فرصت ایدی، تانیشاردینیز، بیر - ایکی کلمه دانیشاردینیز، او دا اجتماعی موضوعلارا ماراقلی دیر....
ایلک تاکسی نین یاخینلاشدیغینی گؤرونجه، آنیتانین گؤزومدن ایچیمده کئچنلری آوخویابیلمه مه سی اوچون اونون اوزونه باخمادان، حتی ال بئله وئرمه دن
- یاخچی، گئجه ن خیر اولسون.
دئیه آییریلیب تاکسیا ساری قاچدیم.
تاکسینین قاپیسینی آچینجا سوروجوسونو اوزاقدان تانیدیغیمی حس ائتدیم. بیزلردن اولسا ایدی گرک. قارا قاباق، چیرکین بیر کیشی ایدی، آلینینداکی قیریشلارینی ایلک باخیشدا گؤرمه مک امکانسیز ایدی. اوردلاری شیشگین، سانکی هر اوردوندا بیر یومورتا گیزلتمیش ایدی. چاتیق قاشلارینین آلتیندا، ایکی قارا مینجیق کیمی گؤزلریندن غضب فیشقیریردی. او ایسه منیم کئفلی اولدوغومو ظن ائدیب، اوست باشیما آشاغیدان یوخاری باخاراق:
- آیاق اوسته دورابیلمیرسن، هر یئرین ده کر- کثافت دیر، منیم ماشینیمی باتیرارسان.
دئیه منی میندیرمکدن امتناع ائتمه گه چالیشدی.
اؤز دیلیمیزده دانیشاراق:
- قارداش باغیشلا. من کئفلی دگیلم. بیلمیرم نه اولدو بلکه زهیرلنمیشم. اورگیم بولاندی.
بیر نئچه ثانیه فیکیره دالمیش کیمی سول الی ایله شیشگین اوردونون ساغ طرفینی یوخاریدان آشاغی ساری تومارلادیقدان سونرا، آغزینی یاییب، دوداقلارینی بیر- بیرینین اوستونه سیخاراق ایچیندن اود چیخیر کیمی بیر نفس پوسگوردو. آجی بیر لحن ده:
- یاخچی، مینمه هله، دور بیر آز.
ماشیندان ائنیب ماشینین دالی جعبه سینی آچیب بؤیوک بیر دستمال گئتیریب صندلین اوستونه سردی. بو آرادا آنیتا منه یاردیم ائتمک اوچون یاخینا گلدی. آنجاق اونو گؤرمور کیمی، اؤنمسه مه دیم. اوزونه باخماق ایسته میردیم آرتیق.
تاکسی شوفری آجی بیر لحن ایله:
- یاخچی، اوتور، آنجاق دققت ائله ماشینیمی باتیرما.
باشیمی قاوزاییب آنیتانین اوزونه باخمادان، یالنیز ایستکسیزجه ال ترپتمه سی ایله خداحافظلیک ائدیب، ماشینا اوتوردوم. سون دئدیگی سؤزونو بئینیمده خیردالایا بیلمیردیم.:
"آنلایابیلمیرم، نئجه یعنی بو آخشام سنی اریم ایله تانیشدیرماق ایسته ییردیم......، ارین وارسا منی نیه آوارا ائدیرسن؟ زیرت ها زیرت تلفن، سلام، نه وار نه یوخ؟ نه لر ائله ییرس؟ بوش بوش سؤزلر، اوندان سونرا خداحافظ. گل گئدک میخانادا بیره ایچک، اوندان سونرا خداحافظ. گل گئدک راینین قیراغیندا گزک، اونان سونرا خداحافظ. گل گئدک ایل باشیندا تاراققا پاتلاتاق، اوندان سونرا دا سنی اریم ایه تانیشدیریم......قوی جهندم اولسون ائی......من آخماغام، پاخمایام نه یم؟ ..........آلله اکبر ها.......آنلایابیلمیرم. آخی بو آرواد سویقونچودا دگیل، ایچدیگی بیره سینین پولونو اؤزو وئریر. مندن گؤزلدیگی بیر شئی یوخدور......یا دلی دیر، یا دا منده آختاردیغی بیر شئی وار......مندن نه آختارابیلر کی؟
"سنی اریم ایله تانیشدیرماق ایسته ییردیم." دئمک کی ارینه ده مندن بیر شئلر دئییب......"
تاکسی شوفری دؤنوب گؤزونون قیراغی ایله بیر اوزومه باخدی. آنجاق گؤزونون گوشه سیندن ائله بیر گولوش فیشقیردی کی من ده اونون ایله بیرلیکده قاققا باسیب گولمه گه باشلادیم. نئچه دقیقه ایکیمیزده گولوردوک. آنجاق نیه گولدوگوموزو بیلمیردیم. دئملی بو بئینیمده کئچنلری اونون دا ائشیده بیله جگی قدر اوجا بیر سس ایله فیکیرلشمیشم.
- همشهری، نئچه ایلدیر بورداسان؟
- ایل اولماییب.
- آلمان کولتورونو تانیمیرسان دئیه سن.
- تانیمیرام.
- او خانیم ایله تازا تانیشیبسان؟
- اوچ آیدیر منی آوارا ائیله ییب.
- اقامت سورونون وار؟
- یوخ، آمما ائله - بئله تانیشدیق دا.
- هن، سن بیزلره باخما، قیزی گؤزو باغلی اره وئررلر، آلماندا بیر آرواد بیر کیشینی یاخیندان، یاخچی تانیمازسا اونا یاخین گلمز. اوره گی قیزدیقجا، اطمینان تاپدیغی اؤلچوده یاخینلاشار.
- بابا، اوچ آیدان سونرا ایندی "منیم اریم وار" دئییر.
- او سنی سیناماق ایسته ییر.
- نئجه یعنی سیناماق ایسته ییر؟
- سنینن اونو دوغرودان سئودیگینی، یوخسا یالنیز آلتینا باسماق ایسته دیگینی سیناماق ایسته ییر؟
- بیر کیشی سئودیگی آرواد ایله یاتاغا گیرر دا!
چوخ تمکینلی بیر لحن ایله:
- سئودیگی آرواد ایله، بلی!........... اونو سئودیگینه آرخایینسان؟
- هن!
- نه تهر سئویرسن؟
- سئویرم دا!
گئنه آغیر و تمکینلی بیر لحن ده:
بیر اوشاغین نه نه سینی سئودیگی کیمی سئویرسن؟ یوخسا بیر کئچینین بالاسینی سئودیگی کیمی؟
- ها ها ها ها ....
آجی بیر لحن ایله:
- گولمه، جیددی سوروشورام. سئومگین نه دئمک اولدوغونو بیلیرسن می؟ بیر اوشاق دا دوندورمانی سئودیگیندن سؤز ائدر. بیر جوان دا بیر موزیک پارچاسینی سئودیگیندن دانیشابیلر. بیر چوخ انسان بیر فوتبالیستی، یوخسا بیر سیناما آکتؤرونو سئودیگینی ادعا ائدر. شکنجه اولونموش بیر انسان دا سونرالاری شکنجه ائله یه نه اورک باغلایابیلر و اونو سئودیگینی ظن ائدر. کیشیلردن بیر پاراسی آروادینا هر گون اهانت ائدر، توهین ائدر، حتی دؤگر، آنجاق آرواد آیریلیب یاخاسینی قورتارماق ایسته دیگینده، کیشی اونو سئودیگینی حس ائدر، "سنی سئویرم" دئیه یالوارماغا باشلار. سن سئومکدن دانیشدیغیندا نه یی قصد ائدیرسن؟
هئچ بیر شئی دئیه بیلمه دیم، آنجاق دوداغیمی بوزدوم.
- یئتیشمیش بیر انسانین سئومگی بونلارین هامیسیندان فرقلی دیر. سئومک پایلاشابیلمک دیر، سئومک مسئولیت حیسسی دیر، سئومک بیر انسانی آنلایابیلمکده دیر، سئومک بیر انسانین دویغولارینی، بیر بیگانه کیمی یوخ، اونون حس ائتدیگی کیمی حس ائده بیلمک گوجودور. سئومک بیر انسانی، بوتون یاخچی و قولای خصوصیالتارینا قارشین بیر بوتون اولاراق، وار اولدوغو کیمی قبول ائده بیلمک گوجو دور. سئومک بیر انسانین ساغلیغینا، شنلیگینیه، راحالیغینا امکان یارادابیلمک دیر. سئومک بیر وارلیغین دیرچلمه سی، گلیشمه سی اوچون امکان یارادابیلمک گوجودور.
اؤز ایچیمده:
- پاهوووووو!؟
- بوتون بونلار بیر یانا، او سنین، اونا بولاشدیرابیله جگین، بیر خسته لیگین اولمادیغینی هاردان بیلسین؟ هپاتیت؟ ائدز؟ سفلیس؟ اونون ایله نه جور بیر یاشاییش سوره جگینی هاردان بیلسین؟ اورک باغلاسین، سنه یاخینلاشسین، سن ایله یاتاغا گیرسین، سونرا بیراخیب گئدیب آیریسنی آختاراسان؟ نه جور اطمینان وئره بیلیرسن اونا؟ سندن ساغلیق تستی ایسته سین؟ یوخسا اؤزون ساغلیق تستی ائله تدیرجک قدر مسئولیت حیسینه صاحب سن؟ بو ایشی اؤزون گؤررسن. یوخسا...... هله گؤزله، گؤزله، چوخ گؤزله یجکسن! سونوندا او سندن ساغلیق تستی ایسته یه جک اولورسا، دئملی سنین بو قدر مسئولیت دویغون اولمادیغینی دا سینامیش اولاجاق. او سندن ساغلیق تستی ایسته یه جک یئره قدر گتیررسن ایشی، او زامان .......یوخودا گؤررسن.
- من ده اوندان ساغلیق تستی ایسته رم.
- آرخایین اول، اونون ساغلیق تستی حاظیر دیر. سنین مسئولیت دویغونو سیناماق ایسته ییر.
ایندیه قدر بئله بیر شئی ذهنیمه گلمه میشدی. بیر آرود ایله تانیشدیغیمدا، ایلک ذهنیمه گلن شئ، اونون ایله یاتاغا گیرمک اولاردی. بیر آروادین دا مندن گؤزله دیکلری اولابیلدیگینی، دیله گئتیرمدیگی دویغولاری اولابیلدیگینی بیلمیردیم. بیر آرواد ایله یاتاغا گیرمگیمین سونوجلاری اولابیله جگینی، بو سونجلار قارشیسیندا مسئول اولاجاغیمی، هئچ بیر زامان ذهنیمه گتیره بیلمه میشدیم. آنجاق بیر کیشینین آرواددان گؤزله دیکلرینی بیلیردیم. تاکسی شوفرینین بو دئدیکلرینین جوابیندا بیر سؤز تاپابیلمدیم. باشیمی آشاغی سالیب، ساغ الیمین باش بارماغینین اوجو ایله سول الیمین باش بارماغینین دیرناغینی سیغالاماغا باشلادیم. "من نه قدر قانماز بیر ائششک ایمیشم. آی آلله، بو قاراقاباق، چیرکین تاکسی شوفرینین ایچی نه قدر درین ایمیش؟ ظاهیری نه قدر گوبوت اولسا دا ایچی چوخ یوموشاق، چوخ مهربان بیر انسانا بنزییر." دئیه فیکیرلشیردیم. اوزون بیر سوسقونلوقدان سونرا ناویگاتسیون "مقصدینیزه چاتدینیز" دئیینجه شوفر ماشینی ساخلادی. تاکسی متر ده گؤردوگوم اون اوچ اویرو قیرخ سنتی حسابلاماسی اوچون بیر ایگیرمی اویرولوق وئردیم. تاکسی شوفری اون ایرو گئری وئررکن، گئنه او آجی لحنی ایله:
- اون اویرو یئتر.
دئییب، دریندن باخان مینجیق کیمی گؤزلرینی گؤزومون ایچینه تیکتی:
- گئت بیرآز فیکیرلش!
بو ناغیلین اوچونجو بؤلومو وار


text:
- بای بک، بیر میللتین سسی - http://www.baybak.com -
قنیره پاشایئوا آشپا-دا ایشید-دن (داعش) دانیشدی
باي بک آذربايجان | 10 months اؤنجه یاییلمیشدیر | اُرتاگؤن, ۱۰-ي خزل آی , ۱۱۰۱۴, چولا ۱۶:۲۷ [آ.خ] | ساولار
میللت وکیلی قنیره پاشایئوا ایراق و سوریه ده یاشایان تورکمنلر آدیندان اروپا شوراسینا مراجعت ائدیب.
AzNews خبر وئریر کی، بو گون آشپا-دا “ایشید کیمی تانینان تئرروریست قروپو طرفیندن اینسانلیق علیهینه تؤرهدیلن حدهلر: “مسیحیلارا و باشقا دینی و یا ائتنیک ایجمالا قارشی زوراکیلیق” آدلی مروزچی تهئودورا باکویاننیسین هازیرلادیغی معروضه اطرافیندا گئنیش موذاکیرهلر کئچیریلیب.
موذاکیرهده چیخیش ائدن میللت وکیلی قنیره پاشایئوا توپلانتیداکی چیخیشیندا دئییب:” سوریه ده داوام ائدن بحران و تئرروریست قروپلارین، خصوصیله “ایراق و سوریه ده ایسلام دؤولتی” آدلانان قروپون پئیدا اولماسی بؤلگها و اونون حدودلارینا جدی تهلوکه تؤرهدیر. زوراکیلیق هئچ بیر سرحد تانیمیر. بؤلگه ده یاشایان اینسانلار، ایستر یئزیدلر، تورکمنلر، کوردلر، یاخود موسلمانلار، مسیحیلار، دینی اینانجیندان، ائتنیک منسوبیتیندن آسیلی اولمایاراق زوراکیلیغا معروض قالیرلار. اونلارین هامیسی عینی ظلمون قوربانلاریدیر. ایکینجیسی، بیز سعیلریمیزی بؤهرانین هومانیتار آسپئکتلرینده جملشدیرملیگیک.
بئله کی، بؤلگه سل اؤلکهلر هومانیتار فلاکتله اوزلشیبلر. تورکیه ۱،۵ میلیون اینسانا سیغیناجاق وئریب، اونلارین دا بؤیوک اکثریتی اوشاقلار و قادینلاردیر. تقریباً ۲۵۰ مین نفر سون ایکی هفتهده سرحدی کئچمیشلر. بیز تورکیه-نین بو ایستیقامتده اولان سعیلرینی تقدیر ائتملیگیک. توپلانتی بوتون عضو دؤولتلره اونلارین مسئولیتینی اؤز اوزرلرینه گؤتورمیی و باش وئرمیش فاجیوی هومانیتار بحران یوکونو پایلاشماغا چاغیرمالیدیر. من توپلانتیمیزا ایراق و سوریه ده یاشایان میلیونلارلا تورکمنلرین، اونلارین تمسیلچیلرینین خاهیشی ایله اونلارین دا دوشونجهلرینی، سسینی، یاشادیقلاری دهشتلری سیزه چاتدیرماق و جاغیریش ائتمک ایستییرم. اذیت چکن دیگر ائتنیک و دینی قروپلارین سسی،دوشونججه و چاغیریرشلاری بورادا همکارلاریم طرفیندن سسلندیریلدی و معروضهده اؤز عکسینی تاپیر. من ده تورکمنلرین سسینین، جاغیریشینین بورادا سسلنمهسینی ایسته ییر و سیزه چاتدیریرام. ۱۰۰-لرله تورکمن ایشید طرفیندن قتل ائدیلیب، چوخلو سایدا اینسان گیروو گؤتورولوب، ۱۰ مینلرله اینسان یاشادیغی کندین، بؤلگهنین ایشید-این الینه کئچمهسیندن سونرا و یا بؤلگهسیندکی دهشتلی وضعیت اوزوندن ائوینی ترک ائتمک، قاچماق مجبوریتینده قالیب.
ائوینی، ساغلاملیغینی، ایشینی ایتیرن تورکمنلرین سایی یوز مینلرلردیر و تورکمنلر اروپا شوراسینی اونلارا دستک اولماغا، کؤمک گؤسترمهیه چاغیریر. چونکی ائتنیک کیملیگیندن و دینی اینانجیندان آسیلی اولامایاراق بیز ایشید ظلموندن اذیت چکن هر کسین سسینی ائشیتمهلی و اونلارا اؤز دستییمیزی گؤسترملیگیک. اؤزللیکله ائوینی، ایشینی ایتیرمیش و قاچقین دوشموش اینسانلارا داها چوخ هومانیتار دستک گؤسترمییمیزه بؤیوک احتیاج وار. اوچونجوسو، بؤلگه ده ایشید-له و باشقا ترور قروپلاری ایله موباریزهده منبع اؤلکهلر و گؤندریش اؤلکهلری معین ائدیلمهلی و دؤیوشچولرین موناقیشه زونالارینا سیاهت ائتمهسی دایاندیریلمالیدیر.
بو آغیر یوکو تک تورکیه-نین اوزرینه قویماق عدالتسیزلیک اولاردی. حؤرمتلی همکارلار، سون اولاراق وورغولاماق ایستردیم کی، ایسلام صلح و باریش دینیدیر. ایسلام هئچ واخت زوراکیلیغا ایزن وئرمیر. بیز ایشید تهلوکهسی ایله اوزلشمیش اروپا جمعیتی آراسیندا ایسلاموفوبیا تمایوللرینین مومکون آرتماسینا دقت یئتیرملیگیک. یاددا ساخلامالیییق کی، ایسلاموفوبیا تمایوللری یالنیز بو کیمی تئرروریست قروپلارین گلهجکده چیچکلنمهسی اوچون محصولدار زمین یارادیر. اونا گؤره ده بیز اروپادا ایسلامافوبیانین آرتماسینا قارشی دا جدی موباریزه آپارمالیییق”., بیر میللتین سسی


text:
رضی:
دوننلر دویونلهنیب یارینلارا
بوراخساق دا، بیزدن ال چکن دئییل
افقده چیرتلایان گونش گولسه ده
بو تئزلیگه گئجه دیز چؤکن دئییل
کیمسهلر عمرونو یاشار بویونا
بیز ائنینه دَیر وئرمک ایستهریک
گؤودهمیزی تاریخ بالتالاسا دا
کؤکوموزه دایانار، یئنیلمهریک
اسماعیل جمیلی:
آخساساق دا، دایانمادیق یورودوک
ائنییش- یوخوش یوللار بیزی یورسا دا
اؤزسوزلوکده اؤزوموزه سیغیندیق
اؤنوموزده اؤلوم- ایتیم دورسا دا
پایلانسا دا یاد اللرده پاییمیز
سورگونلرده سورونسک ده سولمادیق
تالانساق دا، سویولساق دا دیرندیک
اییلمهدیک، اریمهدیک، ییلمادیق
رضی:
دوشمانا درد اولدو قورخمازلیغیمیز
آیاقلاشانمادی، غنیم کسیلدی
تاریخ بویو ایییمسَر اولدوغوموز
وبال اولدو بوینوموزدان آسیلدی
یاشام ندنسه بیزلره گولمهدی
زَهَر اولدو آنادان امدیگیمیز
آنجاق اینانجیمیز بیر بایراق کیمی
اوجالاندی، گوجلندی کیملیگیمیز
اسماعیل جمیلی:
یاشایا بیلسهیدیک گونو گونونده
دوننلر دوننده دونوب قالاردی
یار یارینا چاتسین دئیه، یارینا
اومودلار- آرزولار کؤرپو سالاردی
غم- غصهنین چیخمازیندان قورتولوب
یولسوزلارین یوققوشلارین آشاردیق
سئودامیزدا قالمازیدیق تامارزی
سئوگی سئوینجینی بیر ده یاشاردیق
رضی:
کؤرپولر ییخیلدی، آرزولار چؤکدو
گئدن گئتدی، قالانلار قان اودورلار
قاریشدیریب سویو بولاندیرانلار
چالماق اوچون، وارلیقلاری گودورلر
سئوگی-سئوینج ندیر؟ چوخدان اونوتدوق
نفس گلیر گئدیر، یاشیریق دئمک
خیالی باسدیردیق، سئودانی آتدیق
اؤلومون پئشیندن قوشوروق دئمک
اسماعیل جمیلی:
هر آندا آزالیر عؤموردن- گوندن
نئچون آزالماییر غصه، غم، کدر؟
آرزوسون صاباحدا آختاران کؤنول
گئجهنین حسرتین چکیر هر سحر
رضی:
بیر اوزو آغلاردیر، بیر اوزو گولر
یئنیش- یوخوشلاردیر عؤمرو دوغرولدان
غم پایی بیزلره بیر آز چوخ دوشوب
بلکه ده بونلاردیر بیزی یوغرولدان
اسماعیل جمیلی:
کیمین گناهیدیر، سؤز آچمیرام من
یالان وعدهلرین یاسیندا بو گون
حیاتی یئنیدن باشلاماق اولسا
باشقا جور بسلهرم سئوگیمی بوتون
رضی:
یاشام گئدرگیدیر، گئری قاییتماز
چالیش هر گونونو گونونده یاشا
سوچلو تاپماقدانسا، سوچدان اوزاق گَز
سئویب سئویلهرک عؤمرو وئر باشا
اسماعیل جمیلی:
حیات کلمه دئییل وعده سؤز دئییل
شیریندیر، آجیدیر، شندیر، کدردیر
رئال اولمالیدیر دئییر ارزولار
یالنیز خیال اولسا، عؤمور هدردیر
رضی:
خیالی گؤیلردن ائندیردیک یئره
کتابلارا یازدیق، سازدا دیندیردیک
ساغلام وجدانلارلا، صاف اورکلرله
آرزولاری بیر- بیر عؤمره سیندیردیک
اسماعیل جمیلی:
نئچون خیال اولدو سئوگیلیم منیم
نه باهار یالاندیر، نه ده دورنالار
بئله ده انصافسیز قسمت اولارمی
گؤزومده قالانیب بوتون آرزولار
رضی:
آرزولار- آرزولار، شیرین آرزولار
گئت- گئده آوازیر، نَساقدان دوشور
اومود دا سنیخیر یاش چوخالدیقجا
سارالمیش یرپاق تک بوداقدان دوشور
اسماعیل جمیلی:
اونودا بیلسم ده اؤتن گونلری
سونسوز ارزولارین نیسگیلی قالیر
سئوگیسیز سئویلن، سئون اورگیم
هله ده آلیشیر، هله ده یانیر
رضی:
یئمک اولماز گولوم قیسمتدن آرتیق
حق سؤز دانیشانلار سؤزوندن دؤنمز
ساکن گؤرونسه ده یانار داغ کیمی
سون اورکلرین اوجاغی سؤنمز
]]>
کیتابلاریمین، کاغیذ-پارچالاریمین آراسیندا
خیاللاریمین قوینوندایام
منی سو چاغیرسان دورولوب یاغارام
تبریزی داش به داش
کرپیج به کرپیج اؤپرم سنین اوچون
یئتر کی سن آنجاق
سئوین، منیم اوچون
آسیلی قالمیشام انتظار تاقچاسیندا
تبریز
یورغون دوشوب یوخولو گؤزلریمده،
نه گؤزوم یومولور نه تبریز یاتیر
ساعاتین نمنئچهسیندهییک...
گوله- گوله گل دئمیشدیم
نه گلدین نه ده گولدون!
دورورام زامانین قیچینی سیندیرام
باشیما هاوا گلدی بیردن بیره.....
اوچوردا بیلرسن شعرلریوی بئینیمده.
بیر یول چکهجم فیکیرلرین ائن- بویونا
تبریزین تبریز اولان هر یئرینی
هم ده گؤیونو
سؤکوب، تؤکدولر
آرزولاریمیزین قارین باغیرساغی کیمی.
نیه بس قانادلانمیرسان اوچماغا؟
من، حق قاپیسینی آچانمیرام آخی تکباشیما...
سون سؤزلریمی
سون ساواشچییا
ننه قوربان پایی ساخلامیشام
آلما دئسم گل
هئیوا دئمرم
نه من قییارام، نه دیلیم گلر
اَس...
باهار یئلی اول، اسمهیه تلهس...
جوجرسین، چیچک آچسین بوسبوتون ابدیت
ابدیت هارانین هاراسیندادیر؟
هارالاری، هارا یوخ ائتدیلر گؤرهسن؟
کاش بوتون دونیا گیجَلله نسین
ابدیت گیجَلله نسین
هر یئرده هر نه کی واردیر گیجَلله نسین
اونودسون هر کیم هر نمنهنی هر نه تهر
آغریلار دا گیجَلله نسین،
آجیلار دا گیجَلله نسین ،
ائله نیسگیللر ده.
سونرا
قیامت اولاق قوپاق!
قوپساق،
قیامتین قیچی چیخار
بوتون گزهگنلرین آزربایجانیندا...
نانه تلخون آریتمیشام
سرمیشم چکهده.
سانجاقلا یوخومو یاخاوا
منی ده
سنی یاتیم سنده بو گئجه.
شعرلرینه بورگَله اوشومهییم،
ائله یاغ ایسلانماییم
سس ده سالما،
تبریز، قوجاغیندا یوخلاییب کئشمکشلرین.
جیزیقلاردا جینزیریغی چیخان تبریزین
جیززالارا یئلکن آچان قیزییام.
هر قیشین سونو باهاردیر، بیلیرم،
حؤکمن قار- قیروولار ارییر
آغاجلار گول آچار
و اوزوقارالیق دا کؤموره قالار.
گؤزلریم
یووووووووووول چکیر خریطهلرین آزربایجانینا
دوداقلاریمدا
بوتون هئربی بئرهنین قیزیل گوللری موراببالانیب
باخیشیمی یوللارا،
یوللاری یوخولاریما سیریمیشام دؤرد فصیلده
من ایندی بئشینجی فصلین اوتوز بئشینجی گونونده
گؤزله گؤزون وار اولسون دئیه،
هله ده گوزلمکدهیم
دیمدیکلهدی قولاقلاریم سپدیگین بوتون دنلری............
(تبریز آغزی ایله قلمه آلینیب)
ائله کی اَننه نین حیرصینین آلووشو بیر آز آلیندی دئدیم:
-توپ گئتمیشدی داملارینا، چیخمیشدیم توپوموزو گتیرم...
-سن چوخ آننامامیشدین. سن چوخ غلط ائلهمیشدین. سن چوخ...استافوروللاه!
-من نه بولوم سیرتیخ سوره لوت اولوب اوتوروب حوضدا؟!! بیر ده، کلبلی آخی داللاحدی اونی یووندورور؟!!!
- دی اوزاتما سؤزو. گیر یئریوه.
یازیق اننهم ده جیح قالمیشدی، بیلمیردی نه دئسین. سیگارینی چکدی، چوباغالتیسینی آپاردیم قویدوم گینه پنجیر ایچینه، گلدیم اوتانماز- اوتانماز دئدیم:
-هن بیول نولدی سیتارییه؟!!
اننهنین حال- هاواسی دهییشمیشدی. اویوب فکره دالمیشدی سانکی. گئرچهیی گؤرموشدوم. ائرکن ده اولسایدی، گؤرموشدوم. بلکه ده منیم سوروشمادیغیم سوالا، جواب آختاریردی ذهنینده.
-هن بالاسی. قیز اوشاغی بؤینده گرک اؤزوننن چوخ موغایات اولا. سن ده بؤیوموسن، دام- باجادا گزمک وختین سووشوب. دا کلبلیدن ده شئی آلماغا گئتمه، ددهن اؤزو آلیب گتیرر.
-سیتارهنی دئه با. کلبلینی اؤتور.
-هن، بالا. سیتاره هر سفر چایدان سو گتیماغا گئدنده بو سسی ائشیدیردی. آخیرده بیر گون اوتورب ننهسینه دئدی قضیه نهدی. ننهسی ده اوتوروب سیتارهنین ددهسینه تعریفلهدی. خئیلک سالدیلا، چیخدیلا، آخیرده کیشی گئتدی ائششهیین ساتدی بیر کؤششک آلدی. چول- پالازلارینی یوکلهدیلر اونا، سیتارهنی ده میندیردیلر اوستونه، یولا دوشوب کؤشدولر اوردان...
آز گئتدیلر- چوخ گئتدیلر، آخشام اولدو یورولدولار. یئتیشدیلر بؤیوک بیر باغا. پالاز سالیب دؤشندیلر باغین دووارینین دیبینده. باغین دوواری چوخ اوجئیدی. قاپیسی دا قالا قاپیسی کیمین ایدی. باخیب گؤردولر سولاری قورتولوب. او یانا باخدیلا، بو یانا باخدیلا، چایدان- چشمهدن گؤرمه دیلر. دووارین دالیندان سو شیریلتیسینین سسی گلیردی. کیشی گئتدی باغین قاپیسینی ها چالدی، ها چالدی، گلیب آچان اولمادی. بیر آز گئشدی سیتاره دئدی:
- من چوخ سوسوزام. دوروم من ده بیر قاپینی دؤیوم گؤروم بلکه باغ صاحابی ائشیدیب گلیب آشدی.
سو کوزهسینی گؤتوروب گئتدی. قاپینی چالاندا گؤردی قاپی اؤرتوحدی. یاووجه قاپینی ایتهلهدی، گیردی باغا، کوزهسینی سالدی چایدان دولدورسون، گینه بیر سس دئدی: "سیتاره بختی قااااره...سیتاره بختی قااااره".
کوزهنی تولازلادی یئره، قاشدی قاپییا ساری، قاپی اؤز- اؤزونه ایشکیللندی. آغلادی، قیشقیردی، ننه- ددهسینی چاغیردی. هر نئینهدیله قاپینی آچانمادیلا. سیتاره قالدی قاپینین او یانیندا، بولار قالدی بو یانیندا... ننه- ددهسی بیر نئچه گون دؤزدولر، نه دوواردان آشا بولدولر، نه قاپینی آچا بولدولر، دئدیلر دا گومان ائله بو قیزین بختی قره ایمیش. آغلیه- آغلیه، بوینو قینیندا، قئیتدیلر ائولرینه.
سیتاره ده آغلادی- آغلادی، آخیرده گؤردی آغلاماقدان ایش چیخماز. دوردو باغی گزیب آختارماغا. گؤز ایشلهدیخجا میوه آغاجی ایدی، گول ایدی، گؤی- گؤیرنتی ایدی. بیر آز آغاجلاردان میوه زات دردی یئدی. گؤردو باغین اورتاسیندا بؤیوک بیر ائو وار. باخدی، ائوین قاپیسی اؤرتوح ایدی. اوتاق، اوتاق ایچینده، دهلیز، دهلیز ایچینده...هر یئر دریلی- دوزولی، دؤشهنَحلی، نمنه گؤزللیخدا، گزیب دولانماغنان قورتولوب باشا چاتان دَیی. اوتاقلارین بیرینین آراسیندا، سال داشین اوستونده گؤزل بیر جوان اوغلانی اوزاتمیشدیلا. ائله بیل یاتمیشدی، جانینا دا نم نققده ایینه باتیرمیشدیلا. باشی اوسته بیر کاغاذ قویموشدولا. قیز کاغاذی گؤتوروب اوخودو، یازمیشدی هر کیم قیرخ گون، قیرخ گئجه بو اوغلانا قرآن اوخویوب، ایینهلری جانیندان چیخارتسا، اوغلان آییلاجاق، اؤزو ده وارینی یوخونی، باغینی، هر نهیینیاونا وئرهجاخ. قیز، اوغلانی گؤرجاغ، هم اونا اورگی یاندی، هم ده اونا ویریلدی. هر سحر دوروب ائوی- ائشیگی ییغیشدیراردی، بیر از باغدا گزردی سورا گلیب اوتوراردی اوغلانین باشی اوسته قرآن اوخویوب، ایینهلری جانیننان چیخاردیردی. بیر گون باغدا دولاناندا گؤرر دووارین دالیندا کنیز ساتیللا. اؤز- اؤزونه دییر: "یاخجی اولار با، بیر کنیز آلارام هم ایشلرده منه کؤمح ائلر، هم ده تح قالمارام." بیر کوزه واریدی، گئدر اوننان بیر قیزیل سیککه گتیریب وئرر، بیر قره کنیز آلار، گتیرر. قره کنیز گیزلینجاخ قیزی گودر، سیررینی بولر، آما سسینی چیخاتماز. قیرخیمینجی گون اولاندا، قیزین یئماغینا داوا قاتار قیزی یوخلادار، اؤزو گئدر قرآنی قورتاریب ایینهلری چیخاردار. آخیریمینجی ایینه چیخاندا، اوغلان آسقیرار یوخودان آییلار، گؤرر قره کنیز گؤزو یاشلی بونون باشی اوستوندهدی. ائله بولر قره کنیز بونو دیریلدیب. توتار قره کنیزی باسار باعرینا، اوزوننن- گؤزوننن اؤپر، اونو اؤزنه گلین ائلر. قره کنیز ده سیتارهنی گؤرسهدیب، دئییر بو دا منیم کلفتیم دی. سیتاره ده نه اینر، نه دینر، گؤز یاشلاری ایچینده آلنینین یازیسینا باش ایَر.
گوننرین بیر گونونده، اوغلانا بیر ایش چیخیر، دییر گرک شهره گئدم. آروادیننان سوروشار نه ایستیسن سنه گتیرم؟ قره کنیز ده مین جوره پار- پالتار، انیک- کیرشان، اوزوک- بیلرزیک، باشماق، جوراب..... دا عغلینه گلنی ساییب، دییر بولاری آل منه. سورا اوغلان گئدر سیتارهدن سوروشار. سیتاره دییر من هئشزاد ایسته میرم. اولسا بی دانا صبیر داشی آل گتی منه. کیشی گئدر شهره، ایشلرین گؤرر، یولون سالار بازارا، آروادینین دئدیخلارینی آلار. سورا اوردان- بوردان خئیلک سوراخلاشاننان سورا، بیر قوجا کیشینی گؤرسهدرلر. صبیر داشی فقط اوندا اولار دییرلر. اوغلان داشی آلاری، قوجا کیشی اوغلانا دییر، بونو هر کیمه آلیسان بؤیوک دردی وار اورگینده. قاپی دالیندا گیزلن دردینه قولاق آس. سؤزلری قورتولاندا چیخ ائشییه داشی آل یئره چیرپ یوخسا اوریی پاتدار.
اوغلان گلر ائوینه، اروادینا آلدیقلارینی وئرر، او دا بتر سؤیونر. سورا دا صبیر داشینی آپاریب وئرر سیتاریه.
گئجه اولار، اوغلان بارماغینی کسر یاراسینا دوز تؤکر یوخوسی آپارماسین. آروادی یاتاننان سورا، ایاخلارینی دره- دره گئدیب قاپینین دالیسیندا دوروب قولاق آسار. گؤرر آغلاماق سسی گلیر. قولاغینی دایار قاپییه، گؤرر سیتاره صبیر داشینن درد-اوت ائلیر، باشینا گلنلری بیر به بیر ساییر، داشا دییر یا من سینیم، یا سن سین. سؤز اورا چاتیر کی، بیر قره کنیز آلدیم، گلیب منی توولادی، اوتوز دوققوز گوننن سورا منی یوخویا وئریب منیم یئریمی توتدی...بونو دئییب هؤکورتمه ویریب آغلیاندا، اوغلان قاپی دالیسیندا چیخیب گلیب سیتارهنین الیننن داشی آلیب جیرپدی یئره، سورا قیزجیغازی قوجاخلادی، اؤپدی، دئدی منی بغیشله. قره کنیزی ده باغلادی بیر ائششهیین قویروغونا اؤتوردی چؤللره.
یئدی، ایشدی، مطلبیه یئتیشدی.
(دیالوگلار و اننه نین تعریف ائله دیگی ناغیل تبریز آغزی ایله یازیلیب)
اننه م نم نه عجب حمد سورهلرینی اوخومادان، اؤلولری بیر- بیر بهشته گؤندرمهدن، "آللاه صت هَزار مرتبه شوکر"- دئییب باشلادی «سیتاره بختی قاره» ناغیلینی تعریفلمهیه:
-گوننرین بیر گونونده، شاه آبباسین دوربونونده، بیر قیز واریدی، آدی سیتاره ایدی. سیتاره هم یاخجی قیز ایدی، هم گؤزل ایدی، هم الایشلی ایدی، هم ده ائوین بیری بیدانا قیزی ایدی.
- اننه خانیم! جیرتدان نغیلینی دئیهجاغیدین هاااا...
-دی کَس سسین. یوم گؤزووو، عغلیمه بو گلدی!
"یاخجی" دئدیم، گؤزومو یوموب گیردیم اننهنین قوینوندا اولدوم سیتاره.... اننه زینه زینه کورگیمه چالیب داوام ائلهدی:
-سیتاره هر گون گئدردی سو کوزهلرینی چایدان دولدوروب گتیرردی. هم ایشماغا، هم ده ال- اوزلرینه، قاب- قاشیغا سو آخیتماغا.
-چای ائولریننن چوخ اوزاغیدی.
-بیر آز واریدی دا...
-به یورولمازدی؟ ددهسی نیه گئدیب گتیمزدی؟!
-آی قیز دیلیوی قوی قارنیوا، نغیلیمی دییم... گونلرین بیر گونونده، سیتاره اَییلمیشدی چایدان کوزهسینی دولدورسون، سودان غریبه بیر سس گلدی "سیتااااره بختی قارهههه! سیتااااره بختی قارهههه!"
بونو دئینده توکلریم بیز- بیز دوراردی، قیسیلاردیم اننهنین بؤیرونه، قورخومنان زاغ- زاغ اسردی اورگیم. گؤزلریمی برک سیخیب یوماردیم، سانکی آچسام سسین صاحبینی گؤرهجاغام.
-سیتاره سسی ائشیتماخ همان قورخوسوننان سو کوزهسی الیننن دوشوب چایا سیندی. او طرفه باخدی، بو طرفه باخدی، قالخیب یئیین قاشدی ائولرینه، هئشکیمه ده هئشزات دئمهدی. ننهسینه ده یالاننان دئدی یولدا ییخیلدیم کوزه سیندی. ننهسی بیر آز دئییندی اوتدی.
-به دییردین سیتاره یاخجی قیزدی؟ یاخجی قیز یالان دانیشار؟
- ویرقینا باخاااا! دا خط اولمادی کی! یوم گؤزون... صاباحیسی گون گینه ده سیتاره کوزهسینی گؤتوروب گئتدی چایا، کوزهنی دولدوردی، اَییلدی اوزنه بیر شاپبا سو ویرسین، گینه سودان بیر سس دئدی: "سیتااااره بختی قارهه هه! سیتااااره بختی قارهههه!" یازیخ قیزجیغاز، قورخوسوننان گینه کوزهسی الیننن دوشوب اوغوم اوغوم اولدی. دوردو قاشدی ائولرینه ساری. رنگی بَتی آتمیش، ال- ایاغی سیلکلهنیردی. آما گینه ده قورخوسوننان هئشکیمه هئشزات دئمهدی.
-اننه! آدام گرح هر زادی دییه دا؟!
-هن به؟! اوشاق گلر هر سؤزون دده- ننهسینه دییر.
-قوی من سنه دییم دا!......
-کول اوقَتیمه! گؤزلریم آیدین! قیز گینه نه اوت یاغدیرمیسان؟! نه فساد تؤرتمیسن گینه ده؟ سن منی دیری دیری گورا سوخاجاقسان آخیرده! گئدهجام قالام عمین گیلده، دا سنین اننهن اولمیهجام.
-دا بس من ده سیتاره بختی قاره کیمین هئشزات دئمیهجام هئشکیمه. هئش سنه ده دئمیهجام سیرتیخ سوره گیلده نه گؤردوم!
کورَگیمی دومسوکلهدی، آغزینی بوزوب دئدی:
-کؤپهیین قیزی به سن سیرتیخ سوره گیلده نه پ... یییسن؟ دئمهمیشم هر ائوه دورتولمز آدام؟!
گینه بؤیرومه بیر دومسوک ایلیشدیردی.
-سن خلقین ائوینده نه قئییریسن؟ قیز اوشاغی دا سوخولار اونون بونون ائوینه؟
داها بارانی قویموشدوم، ایندی گرک آفتافا گؤتوروب بیر تهر یووایدیم بارامی!
-ائولرینه گیرمهدیم کی آخی، دامنان گؤردوم؛ سیرتیخ سوره اوتوموشدی حوضون ایچینده، آعا کَلبلی ده مشکفهینن سو تؤکوردی باشینا!........
اننهمی ائله بیل ایلان چالدی بیردن بیره! قالخیب اوتوردو یئرینده.
-لا ایلاهه ایلهللاه... لا ایلاهه ایلهللاه...آللاه شئیطانا لعنت ائلهسین!
یازیغین نفسی کسیلیردی.
"آللاه بو نه پ...ایدی یئدیم. آغزیمدا لپه ایسلانمیر! کاش من ده سیتاره کیمین گیزلهدئیدیم سؤزومو". ایتین کیمین پئشمان اولموشدوم. "نئجئلییم آللاه؟ ایندی نه دانا بیلهجام، نه ده دییه بیلهجام!"
اوندا بیلمزدیم دول آرواد یانی نمنه، آما ائشیتمیشدیم دئیردیلر سیرتیخ سوره دول دور! محلهمیزین مچیدینده چای تؤکردی. مچیدی سیلیب سوپورردی. اوروجلوقدا بالالی- بؤیوکلو قیزلاری ییغاردی باشینا شرعیاتدان دانیشاردی. اونون شرعیاتی انواع اقسام غسل لاردان عبارت ایدی. هر ندن دانیشسایدی، گینه ده سؤزو بوروشدوروب غسل-ا چاتدیراردی! و اونون آللاهی دا چوخ قورخمالی ایدی. اونون بیزه ترسیم ائتدیگی آللاهدا نه رحمانلیق آثاری واریدی نه ده رحیملیک. فقط غضب ائلهییب بیر اوجدان جهنمه گؤندرردی بندهلرینی.
آعاکَلبَلی ده او بیری کوچهنین آغزیندا قند- چای ساتاردی. آلچاق بوی، قارینلی، میزی (موذی) باخیشلی، قیرمیزی صوفَت بیر کیشی ایدی. دئیردیلر چوخ تقوالی دیر. من بیلمز ایدیم تقوالی یانی نمنه، آنجاق اونا پول وئرنده دیشلرین منه آغاردیب، الینی باشیما چکمهسیندن اورپهنردیم، ایرگهنردیم.
نه باشیزی آغریدیم، دوردوم پنجیر ایچیندن بیر دفعه ده اننهنین چوباغالتیسی ایله پاپریزینی، بیر ده کیربیتینی گتیردیم وئردیم الینه. اؤزوم ده اوتدوم یانیندا حیرصینه توستو وئرسین بیر آز!
ائله کی حیرصینین آلووشو بیر آز آلیندی دئدیم:
-توپ گئتمیشدی داملارینا، چیخمیشدیم توپوموزو گتیرم...
-سن چوخ آننامامیشدین. سن چوخ غلط ائلهمیشدین. سن چوخ...استافوروللاه!
-من نه بولوم سیرتیخ سوره لوت اولوب اوتوروب حوضدا؟!! بی ده کلبلی داللاحدی اونی یووندورور!!!
- دی اوزاتما سؤزو. گیر یئریوه.
یازیق اننهم ده جیح قالمیشدی، بیلمیردی نه دئسین. سیگارینی چکدی، چوباغالتیسینی آپاردیم قویدوم گینه پنجیر ایچینه، گلدیم اوتانماز اوتانماز دئدیم:
-هن بیول نولدی سیتارییه؟!!
اننهنین حال- هاواسی دهییشمیشدی. اویوب فکره دالمیشدی سانکی. گئرچهیی گؤرموشدوم. ائرکن ده اولسایدی، گؤرموشدوم. بلکه ده منیم سوروشمادیغیم سوالا، جواب آختاریردی ذهنینده.
-هن بالاسی. قیز اوشاغی بؤینده گرک اؤزوننن چوخ موغایات اولا. سن ده بؤیوموسن، دام- باجادا گزمک وختین سووشوب. دا کلبلیدن ده شئی آلماغا گئتمه، ددهن اؤزو آلیب گتیرر.
-سیتارهنی دئه با. کلبلینی اؤتور.
آردی وار....
ائله بو یاخین کئچمیشلره کیمی آیفون تصویری فیلان هله چیخمامیشدی. کوچه قاپیسینی حلقلهجه (HƏLQƏLƏCƏ -تبریز دئییمی) ایله دؤیردیک. قاپیلار قالین- قئییم تختهدن اولاردی، ایکی جور ده حلقلهجهسی اولاردی، بیریسی گیرده تَهریم، او بیریسی اوزوناسوو. بئله دئییلیر کی، قاپینی دؤین خانم طایفاسی اولسایدی گیرده حلقلهجه ایله دؤیرمیش، کیشی خئیلاغیندان اولسایدی اوزون حلقلهجهنی چالارمیش و بئلهلیکله ائوده اولانلار سسدن بیلرمیشلر قاپی دالیسینداکی کیشی دیر یا آرواد، و کیشی اولسایدی باشلارینا چادیرا آتیب قاپییا گئدرمیشلر.
حالبوکی، هاوا سؤزدور، هئچ ده بئله دئییلمیش. قدیم زامانلار بوتون ائولر حیهطلی اولارمیشلار، حیهطلر ده چوخ بؤیوک اولاردی. یای- یازدا قاپ- باجا آچیق اولان زمان قاپینی تاققیلدادان کیمی ائو اهلی یاخیندا اولسایدیلار سسی ائشیدرمیشلر، آما حیهطین او باشیندا اولسایدیلار ائشیتمزمیشلر. هم ده قیشدا هر یئر اؤرتولو اولدوغو اوچون، ائولرین ده تیغاسی(دووارین ائنلیلیغی) قالین اولدوغوندان دولایی قاپی دؤیولنده هئچ کیم ائشیتمزدی. یا گئجه واختلاری بیری گلسهیدی قاپینی گوپبولدادیب یئددی قونشونو یوخودان ائلمزدی. نارین- نارین چالارمیش کی، نه قونشولار راحاتسیز اولسون نه ائو اهلی دیسکینسین. بو ندنلره گؤره، بعضا گیرده حلقلهجه ایله زینه سسله قاپی دؤیرمیشلر. بعضا ایسه اوزونسوو حلقلهجهنی چالارمیشلار، ائو اهلی ائشیدسین.
سونرالار زنگ چیخدی، کوچه قاپیلارینا زنگ بَتدهدیلر؛ زینننننننگگگگگگگگگ....... زینننننننگگگگگگگگگ.......
اوندان دا سونرا اِف اِف چیخدی. اِف اِف همان ایندیکی آیفونلارین بؤیوک ددهسی ایدی. آرتیق قاچا- قاچا حیهطه جوموب قاپی آچماق یئرینه گوشونو گؤتوروب بیر دویمهیه باسیب قاپینی آچماق اولوردو.
ایندی بیول منیم آتام طایفادا ایلک آدام دیر کی، اف اف آلیب بتدهتدیریب قاپییا آما گ...و قوش پیشیریر کی، اولمایا ائو اهلی بیاحتیاطلیق ائده، دویمهیه باسا و آللاه ائلمهمیش، آغزیما داش توپراق، ائوه بیر نابلددن زاتدان گیریب، باشلارینا بیر اویون گتیره!
پادار بیزه حربه قاداغا کسیر، خط نیشان چکیر، باش بئینیمیزی تپیکلهییر کی، "بیلمهسز کیمدیر، سسینی تانیماساز ، آچمایین هااااا. گلیب هاممینی بوغارلار ائوی ده ییغیشدیریب گئدرلر..." بیز ده انصافا رعایت ائدیردیک. هر دن ده ائتمیردیک!!! آما شوکور، هئچ زاد دا اولمامیشدی تا اینکیییی...............................
بلی، تا اینکی بیر گون گونورتایا آز قالا قاپیمیز دؤیولدو. یعنی اف اف چالدی. اننهم ده حیهطده تویوقلارین نینینی قورتدالاییر سهمانلیردی. عمیم گیل بیزده ایدیلر، دونهنیسی گون تهراندان قوناق گلمیشدیلر بیزه. اوتورموشدولار میپباخدا بو یان او یاندان دانیشیردیلار. من ده اوست قاتدا دوموهلهنیریم اؤز اؤزومه. اف اف-ی گؤتوردم، "کیمسن؟" دئیه سوروشمادان باسدیم دویمهیه قاپی تیققیلدادی. پنجرهدن باخدیم کیمسه گیرمهدی ایچری. بیر ده باسدیم دویمهیه، دئدیم بلکه امللی باسمامیشام! قاپی آچیلمیشدی آما کیسمه ایچری گیرمهمیشدی. لئی کیمی قاچیب معجردن قارنیم اوسته زوودوم، آستانا باشماقلاریمی تایکئشیک باسدیم آیاغیما، اوز قویدوم کوچه قاپیسینا. باخدیم گؤردوم "کور یولچو"-دو. "کور یولچو" اوجا بویلو، ائنلی کورک،ایری گؤودهلی هئزومپا بیر کیشی ایدی. واخت آشیری عصاسینی تاققاتاق یئره سورته- سورته تاپیلیب گلردی کوچهمیزه. اننهم اونا دونندن قالمیش یئمک آرتیغی زادی اولسایدی قیزدیریب وئرردی، مامانیم دا تصدیق چیخدیغی بیر ایکی قیرانی وئرردی منه، آپاریب قویاردیم کور یولچونون اووجونا. بیلمیرم نیه زهلهم گئدردی بیلهسیندن.
خولاصه او گون قاچدیم قاپییا گؤردوم کور یولچودو گئنه. یالاننان دئدیم "ائوده هئچ کیم یوخدو"، و قاپینی ایشگیللهمک ایستهدیم. قاپی ایشگیللنمهدی! بیر ده ایتهلهدیم... ائششک گئده عصاسینی اوزالتمیشدی قاپینین آراسینا. قیشقیردیم "اننههههههههههههههه! گل، کور یولچی گلیب." اننهم گلینجه او عصاصینی بیر آز دا اوزالتدی ایچرییه طرف و قاپینی ایتهلهین کیمی اولدو. منیم اورگیم تؤکولدو. لاپ دوزون ایستهسز، اوزسوزلوق دور، تومانیمی دا باتیردیم. اننهم یئتیشدی و بو ایشی گؤرونجه برک جیننهندی اونون نانکورلوغوندان. "عصاوی چک قاپینی ایشگیللهییم" دئدی. گئده چکمهدی. دئییردی بس ائوده هئچکیم یوخدو.
-گئت عمیوه دئنه گلسین!" دئدی اننهم. کور یولچو دئییردی بس یاهالدیر اونو. من قاچدیم عمیمه دئدیم، حیرصی قالخدی تپهسینه. دورورب گلیب یاپیشدی اونون یاخاسیندان. کور یولچو بوینون قویوب چیینینه اؤزون ووردو مظلوملوغا، ننه من غریبهم چیخارتماغا کی، گؤزوم گؤرمور، یازیغام، نهیم نهیم.... عمیم ده بیر ایکی دانا سویا چکیلمه میش یامان دئینده بیلهسینه، ایش عوض اولدو، کور یولچو ال ائلهدی جورابینین سغهسیندن ضامیندار چیخارتدی، گؤزلری آچیلدی، یوگوردو عمیمه....قونشولار تؤکولدولر.....
سوسن نواده رضی- تبریز
]]>
مین بیر فیکیر اوچوب کئچیر کؤنلومدن
سنه دوشوننده گؤزللشیرم
سئومک گول آچدیریر هوسلریمی
سئوگیسیز قالاندا خزللشیرم
حالیمدان سوروشوب سئوهله ییرسن
حالیم نفس چکیر هاواندا سنین
اوچورت حیسلریوی بردووان کیمی
گؤر گزیر خیالیم، هاراندا سنین
زاماندیر هر درده یاخجی بیر علاج
گون گلر اونودوب آتارسان منی
گیزله دیب کؤنلونون بور بوجاغیندا
کهنه یادداشلارا قاتارسان منی
بیر گون اولار کی من یوخموشام کیمی
باخارسان رسمیمه سویوق و ساکین
گؤرمزلنر گؤزون، دویمازلانارسان
اورگین نم نه جور دؤیونر لاکین
سئویرم دئینلر سایسیز حسابسیز
انسان چیی سود امیب، گووه نیلمزدیر
مین بیر کلک ایشلر، باش یاییندیرسان
بو دامغا آلنیمزدان سیلینمزدیر
یالانلاردا عؤمروموزو چوروتدوک
گؤمدوک یاشام دئین قوتسال وئرگینی
ائله برکَن برک توتدوق کی دونیانی
اونوتدوق ایلقاری، آتدیق سئوگینی
*بَردووان= بادبادک
Darda qalıb, gəl dilimi tut dilə
Sar yaramı sağla, sözün qurbanı!
شعریم آلوولاییر، قلم یاس توتوب
گل منی قان آغلا، گؤزون قوربانی!
داردا قالیب، گل دیلیمی توت دیله
سار یارامی ساغلا، سؤزون قوربانی!
بیز، "آذربایجانین فولکلورچو خانملاری"، خوی سفریمیزین داوامیندا، کبیری ائو- موزهسی و شمس تبریزینین مزارینی زیارت ائتدیکدن سونرا، اؤنجهدن قرارلاشدیغیمیز کیمی، خانم رقیه کبیرینین بیزه تانیتدیردیغی «ولدیان» کندینده «گلین داشی»نی گؤرمهیه یولا دوشدوک. بو یولچولوقدا حؤرمتلی مصطفی ولدیانی و حیات یولداشی، لیلا خانم ظاهر و گؤزل قیزلاری بیزه هم قیلاووز اولدولار، هم یولداشلیق ائتدیلر، هم ده ولدیان کندینین تاریخی- جغرافیایی موقعی و عادت- عنعنهلری ایله دبلرینه گؤره بیزه بیر چوخ بیلگیلر سوندولار. «ولدیان»، ساندیغیمیزدان چوخ داها وسعتلی و چوخ دا قدیم بیر کند ایدی. یولو گؤز ایشلهدیکجه گوللو- چیچکلی ایدی؛ قیرمیزی لاله گولو، آغ چوبان اَپپبهیی، و آدینی بیلمهدیگیم ساری گوللر... منه ائله گلدی کی، جنته گئدن یول دا بونا اوخشار بیر یول اولمالی دیر...
هر حالدا، تقریبا ایگیرمی دقیقهلیک یولدان سونرا کنده یئتیشدیک و مهربان کندلیلرین صفالی اورکلری، ایچدن سئوینجلری و قوناق سئور آیدین اوزلری بیزی کؤنلوموزجه قارشیلادی. خوش- بئش- اون بئش، "تبریزدن سیزه سلام گتیرمیشیک" دئدیک، "خوش گلیب صفا گتیرمیسیز" دئدیلر. کندین ایچیندن یولا دوشدوک، دونبولو داغینین یام- یاشیل اتهیینده، رقیه خانم کبیرینین بیزه تانیتدیردیغی «گلین داشی»-نی گؤرمهیه ساری. کندین اصلی میدانیندا کیشیلر ییغیشمیشدی. کهریز باشیندا دا کندین قیز- قادینلاری چیرمالانیب دیزه کیمی داغدان آخیب کهریزه دولان سویا گیرمیشدیلر، اوردا یون یووردولار، پالتار سویا چکیردیلر. سو سوناسینا بنزیردی قیزگلینلر. کیمیسی اوشاغینی قوجاغینا آلمیشدی، کیمیسی کورهیینه باغلامیشدی چادیراسی ایله. نم نئچه دانا اوشاق دا سئرچه کیمی بو یان- او یانا آتیلیب اویناییب گولوشوردولر... اونلارا دا یورولمایاسیز دئییب، گئتچدیک. من یول اوستو، ترک ائدیلمیش بیر خان ائوینه ده باش اوزالتدیم ، آما دویون- قارین باخا بیلمهدیم، تلهسدیردیلر، یوباناریق دئدیلر. بیر آز یول گئدندن سونرا بیر درهیه چاتدیق، قیرمیزی لیغلی سو کئچیردی، دئدیلر «سئل درهسی»دیر بورا، بو دا داغلارین تورپاغینی یووب گتیرن سئلین سویودور. گؤزوموزون اؤنونده آچیلان داغلیق منظرهنی قلمه آلا بیلمیرم دوغروسو... یولدا کندلی بیر اوغلان گؤردوک، داغدان بیر تای اوشقون ییغیب گتیرمیشدی، مصطفی قارداشیمیز ائله تای ایله آلدی هامیسینی، دئدی یئیرسیز. بیز عؤمرومزده بئله لذتلی اوشقون هئچ یئمهمیشدیک. خولاصه یاریم ساعات یول گئدندن سونرا بیر بوغدالیقدان سووشاندان سونرا، اوزاقدان گلین داشینی گؤردوک. یاخینا گئدیب، اوتوروب دینجیمیزی آلدیق و حیرتلر ایچینده آنا طبیعتین عظمتلی گؤزللیگینی سئیر ائتدیک.
آزربایجانین توپراغی تاریخ بویو یاغیلارین هجومونا معروض قالیب. کندلر اودا چکیلیب، تالانیب، کندلیلر ائویندن ائشیگیندن اولوب، اؤلنلر اولوب، ایتیب باتانلار اولوب.... دئییلنلره گؤره هانسیسا ساواشلارین بیرینده، دوشمان بو کنده یوگورور، کندلیلردن ساواشا بیلن ساواشیر، هر کس داغا داشا قاچیر. بیر گلین ده قارنیندا اوشاق، اری ساواش میدانیندا، دوشمن تعرض ائده بیلمهییب ناموسونا توخونماسین دئیه اوز قویور داغلارا. یورغون آرغین سیغنیر داغین دؤشونده، الدن دیلدن دوشور، اللرینی گؤیه توتوب آلاها یالواریر "یا منی قوش ائله اوچوم، یا داش ائله دوروم" دئییر. جناب حق بو گلینین ناموس و عفت آدینا یالواردیغینا گؤره اونو داشا دؤندریب یاغیلاردان قورتاریر ناموسونو.
بیز "آذربایجانین فولکلورچو خانملاری" بو اخلاق و ناموس سئورلیک سیمگهسی اولان داشی یاخیندان گؤروب سلاملاماغا گئتدیک، و اوردا کی داشلارا و بیتن کوللارا سیمبولیک اولاراق روبانلار باغلادیق. بیز بونا اینانیریق کی، "هاردا دیریلیک و گؤزللیک وارسا، اورادا قادین ایزی وار دئمک". گلین داشی-ندا دا هم گؤزللیک واریدی، هم دیریلیک...
گلین داشی!
سنی سلاملاماغا،
ناموس سئورلیغینین قارشیسیندا
باش اَیمهیه گلمیشیک.
سنین
ائل- عایله باش اوجالیغینین قئیدینه قالماغین
سارانین
سئوگی و اینانج یولوندا جاندان کئچمهسی کیمی
بیز خانملارین
تاریخی وارلیغی،
اؤزللیگی
و اورک ایستهیی دیر.
سوسن نوادهرضی- گولن آی/1394
خوی شهرینین طالقانی خیابانیندا، امیری کوچهسینده تیکیلن 3 نؤمرهلی پلاکدا بو ائو- موزه، 1356نجی گونش ایلینده 1613 ثبت نؤمرهسی ایله، ایرانین ملی اثرلریندن بیری اولاراق ثبت اولونوبدور. بو بینا قاجار مظفرالدین شاه زمانیندا تیکیلیبدیر، تالارین دووار رسیملرینده 1289 گونش ایلی تاریخینین یازیلدیغی. گؤرونمکدهدیر.
بو ائوین اییهسی (مالکی) رحمتلیک حاج میر اسماعیل کبیری ایدی، بو اوزدن ده کبیری ائوی (خانه کبیری) آدلاندیریلمیشدیر. آقای کبیرینین دئدیگینه گؤره بو بینا زندیه زمانیندا تیکیلمیشدیر، آنجاق خوی شهرینده موجود اولان «مقبره» کیمی بینالارین قدمتی صفوی دورانینا گئدیب چاتدیغی اوچون، بو ایکیسینین بنزریشلرینی نظرده آلاراق، اونون صفوی دورانینا عاید اولدوغو دا وارساییلیر (حدس زده میشود).
بو ائو-موزه حال حاضیردا غربی آزربایجانین میراث فرهنگی- سینه عاید دیر. بو بینانین حیهطینین شمال و جنوب حیصهسینده ایکی قاتلی ایکی باب بینا تیکیلمیشدیر. ایکینجی قاتداکی تالار بینانین ان گؤرکملی یئری ساییلیر. دووارلار و تاوان گول- بوتا رسیملری ایله سوسلنمیشدیر. تاواندا گؤزل گچبرلوقلار، ایشلنیبدیر؛ دئییلنه گؤره بونلار اصلینده هاوا تهویهسی یا دا نملیغی آلان (رطوبت گیر) سیستمی ایمیش، و بو، ان آزی منیم آیری بیر بینادا ایندیه کیمی گؤرمهدیگیم جالب بیر معمارلیق اسلوبو ایدی. بو بینانین دیرلی بیر صنعتکارلیق اثری اولان رنگلی شوشهلرله بزنمیش ارسیلری، حقیقتا گؤز قاماشدیریجی بیر گؤزللیک سرگیلهمیشدیر گؤزلر اؤنونده.
بیز، «آذربایجانین فولکلورچو خانملاری»، اؤلکهمیزین دیرلی یازار- شاعری سئوگیلی رقیه خانم کبیرینین دعوتی اوزره پنجشنبه گونو، اریبهشت آیینین 17-سینده (1394)، بو موزه دن گؤرش ائتمهیهه گئتمیشدیک.
ایندیلیک بو ائو- موزه اجاره اولاراق حؤرمتلی آقای اکبری-نین اختیاریندا قویولوب. آقای اکبری، قدیم اشیالار و تاریخیمیزه ماراقلانان و عؤمرو ایله مال وارلیغینی کؤنوللوجه بو یولدا قویان مجموعهدارلاریمیزدان بیریسی دیر. آقای اکبری بیزی کبیری ائوینده گزدیریب و گرکلی بیلگیلری حؤصلهلی بیر بیچیمده بیزیم اوچون دانیشدی. سؤزلرینین ان اساسی منیم باخیشیمدان، دولتی حمایتلرین یئترسیز اولدوغو، و بو اوزدن ده بیر چوخ جدی چتینلیکلر چکمهسیندن گیلئیلنمهسی دوغرولتوسوندایدی. اومود ائدیریک بوندان بؤیله مربوطه ارگانلار ائو- موزهلرله داها چوخ ایلگیلنسینلر.
سوسن نوادهرضیاردیبهشت 1394- تبریز
KƏBİRİ EVİ (Xaneye Kəbiri)
Xoy şəhrinin Taliqani xiyabanında, Əmiri küçsində tikilən 3 nömrəli bu ev- muzə, 1356-ncı günəş ilində, 1613 səbt nömrəsi ilə, İranın milli əsərlərindən biri olaraq səbt olunubdur. Bu bina Qacar şahı, Müzəffəriddin şah zamanında tikilibdir, taların duvar rəsimlərində isə, 1289 günəş ili tarixinin yazıldığı görünməkdədir.
Bu evin iyəsi Hac Mir İsmail Kəbiri idi, bu üzdən də Kəbiri evi adlandırılmışdır. Onun dediyinə görə, bu bina Zəndiyyə zamanında tikilmişdir, ancaqq Xoy şəhərində mövcud olan “MƏQBƏRƏ” kimi binaların qədimliyi Səfəvilər dövranına gedib çatdığı üçün, bu ikisinin bənzərişlərini nəzərdə alaraq, onun Səfəvilər dövranına ayid olduğu da varsayılır.
Bu ev-muzə hal hazırda qərbi Azərbaycanın “Mirase fərhəngi”-sinə ayiddir. Bu binanın həyətinin şimal və cənub hissəsində iki qatlı iki bab bina tikilmişdir. İkinci qatdakı talar (salon) binanın ən görkəmli yeri sayılır. Duvarlar və tavan gül- bota rəsimləri ilə süslənmişdir. Tavanda gözəl gəçborluqlar işlənibdir; deyilənə görə bunlar əslində havanı təmizləmək ya da nəmliliyi alan bir sistem imiş, və bu, ən azı mənim ayrı bir binada görmədiyim ilginc bir memarlıq üslubu idi. Bu binada, dəyərli bir sənət əsəri olan rəngli camlarla bəzənmiş ərsilər, həqiqətən göz qamaşdırıcı bir gözəllik sərgiləmişdir gözlər önündə.
Biz, “Azərbaycan folklorçu xanımları”, ölkəmizin dəyərli yazar- şairi, sevgili Ruqəyyə xanım Kəbiri-nin dəvəti üzrə pəncşənbə günü, gülən (ordibeheşt) ayın 17-sində (1394- 2015), bu muzədən görüş etməyə getmişdik.
İndilik bu ev- muzə icarrə olaraq hörmətli aqaye Əkbəri-nin ixtiyarında qoyulub. Aqaye Əkbəri, qədim əşyalar və tariximizə maraqlanan və ömrü ilə mal varlığını könüllücə bu yolda qoyan koleksiyonerlərimizdən birisidir. Aqaye Əkbəri bizi Kəbiri evində gəzdirib, gərəkli bilgiləri hövsələli biçimdə bizim üçün danışdı. Sözlərinin ən əsası mənim baxışımdan, dövlət himayətlərinin yetərsiz olduğu, bu üzdən də bir çox ciddi çətinliklər çəkməsindən gileylənməsi doğrultusundaydı. Umun edirik bundan böylə mərbutə organlar ev- muzələrlə daha çox ilgilənsinlər.
Susən N.Rəzi
Bahar/ 2015- TABRİZ
اسماعیل جمیلی
یاشام دنیزینده
عؤمروموز هر آن
گونلرین چورودور قوجا ساحیلده
آردی کسیلمه ین چرپینتیلاردان
دیلسیز بیر یورغونلوق قالیر کؤنولده
اَییلیر اؤنونده اسن یئللرین
حسرت یوکلندیکجه آرزو
یئلکنی
دوراقسیز یوللارا تیکیر گؤزونو
بوراخا بیلمه ییر یوزلر " بلکه" نی
یالنیز اومودلاردیر
سئوگی یولوندا
سایرشیر اوزاقدان بیر اولدوز کیمی
یاپیشیر الیندن یورغون حیاتین
سئوینجی پایلاشیر گولر اوز کیمی
رضی
یاشام ایستمهدیگیمیز بیر آرزو
قضا ایله بویوموزا بیچیلمیش
گؤرن نه اؤلچویله کیمین الیله
بو اویوندا اویونچولار سئچیلمیش؟
عؤمرون کامانیندا «بلکه»لر اوخدور
تاخیلسا، باشاریقلاری یارالار
ایلیشنده شبهه یئلی اورهیه
آماجلارین آیدینلیغین قارالار
اوزلر گولور، اورهییمیز آغلاییر
اومود جیلیزلاشیر اورمو گؤلو تک
حیاتین آنلامین بوروشدوروبلار
بو گونلرده هاممی یاشیر اؤلو تک
اسماعیل جمیلی
نه یاخشی کی، زامان آخیر دورمادان
یالانلار چورویور، گولور دوغرولار
ایشیغا یئنیلیر قارانلیق دالان
اورتادا کیمسه سیز قالیر اوغرولار
رضی
نه یاخشی کی، اینانیریق سحره
اینانجیمیز اورکلره سو سپیر
قارانلیق گئجهنین آردیندان اومود
گون چیخاندا گلیب آرزونو اؤپور
اسماعیل جمیلی
دالغالار دنیزی توتور آیاقدا
چیرپینتی قویماییر سولار قوخوسون
دایانیش یورویوش آخار زاماندا
اویغویا جومانین پوزور یوخوسون
رضی
آیاقداییک ساعات کیمی، ارک کیمی
کول آلتیندا کؤزرن کؤزوموز وار
آلنی آچیق باشی اوجا تبریزین
بؤیوک یارینلاریندا گؤزوموز وار
اسماعیل جمیلی
نیفرتله بسله نن کینه کروانی
زمانلا آخساییر یوخلوغا یورور
سئوگینین سئودانین ایپک قانادی
وورغونلار قاطارین سحره سورور
گؤزو دار قیسیرلار بیزی دانسادا
هورولمز گونشین اؤنونده دووار
قارا قیش قودوروب سزاق چالسادا
گول له نر باغچامیز گولنده باهار
رضی
بو دنیادا نه چوخ ظالیم ظولم ائدیب
باغیرمیشیق «بیز ظولومدان بئزاریق»
صاف اورکده سئوگیلر بسلهسک ده
هیم بیر اولوب «درین قویو قازاریق»
چؤلده بیتیب لاله سونبول یان- یانا
یاللی گئدیر چیچک دولو آغاجلار
داغ دا داش دا باشین یئردن قووزاییر
دئییرلر کی دوغرولاجاق آماجلار
اسماعیل جمیلی
نه
گؤزه لدیر دوغما سئودا سازیندا
یئنی دوغوش هاواسینین ناخیشی
وار اولمانین دورو آینا باغیندا
بویالارین اینجه اینجی یاغیشی
نه گؤزه لدیر دویغولارین دالیندا
یئنیلشمک گله جگه زوغ آتماق
دوغما دیلک دنیزینده چاغلاییب
یارینلاری محببتله یاراتماق
رضی
گؤی قورشاغی کوسوب کؤچوبدور بوردان
بیزده یاشام یالنیزجا آغ- قارادیر
اوجالسا دا خیالیمیز زیروهیه
روحوموزون قول قانادی یارادیر
بوردا یاشام اورالارا بنزهمز
بیز یاشامی گونده یوز یول اؤلوروک
بیر توخوم اکمیشیک جوجرسین دئیه
اومودو قوربان کسیریک، بؤلوروک
اسماعیل جمیلی:
سیغیشمیشیق سئوگیمیزین مولكونه
یاشام بویدا نیسگیلیمیز اولسادا
اومودلانیب یازلانیریق چاره سیز
آرزی گولو آچیلمادان سولسادا
رضی:
یار یولداشلار بوتون قویوب گئتدیلر
تبریز ایندی غربت بویدا غربتدیر
اورکلر بیر چیرپینماییب چالمسا
آرزو دیلک قورو سؤزدور صحبت دیر
اسماعیل جمیلی:
یوللار یاری آیرمازدیر یاریندان
سئوگی ائوی كؤچولمه ین وطن دیر
وورغون كؤنول آیریلیقدا وصالین
خیالیله دیریلن دیر اؤلن دیر
رضی:
غربتده سورگونوک، وطنده توتساق
تخت یاراتدیق، بختی یارادانمادیق
ائنیش
یوخوشلو یوللاردان گئچسک ده
هئچ بیر زامان، دوشمانلارا قانمادیق.
اسماعیل جمیلی:
وارین وئرن اوتانمازمیش دئمیشلر
جاندان عزیز نه واردیر كی وئرمهدیك
سارالیب سوورولوب سورگون دوشسكده
هپ دیرندیك ازیك عومور سورمهدیك
رضی:
قارا گونون عؤمرو آزدیر دئمیشلر
صبر ائلهسن حالوا پیشر قورادان
هر ائلین بختینه بیر پای دوشوبدور
بیزلره ده غیرت وئریب یارادان
اسماعیل جمیلی:
بیزی بیزدن آلانمادی اؤزگهلیك
ائنیش یوخوش یوللار بیزی یورسا دا
" ایاقداییق ساعات كیمی ارك كیمی "
باغچامیزی یابان خزان وورسا دا
رضی:
تاریخیمیز ایتیب باتدی، تالاندی
نهلر گلدی نه لر گئچدی کیم بیلیر؟
«هپ دیرندیك ازیك عؤمور سورمهدیك»
نه یاشاندی، نهلر اولدو، کیم بیلیر؟


text:
بخت اولدوز
بو یازی اوزون بیر اؤیکودور، ایچهریک و قونوسو بیر اوشاغین زینداندا دوغولماسی و اعتیاد مسالهسیله اوغراشماسیدیر....سایین فیوضات اؤزو دئدییی کیمی دوغرو بیر اولایین رومانلاشمیش واریانتیدیر...سیزی بو اؤیکونون بیرینجی بؤلومونه دعوت ائدیریک...
سعید فیوضات
بخت اولدوز (بیرینجی بؤلوم)
دوستاقدا های–هارای قوپموشدو، بویلو قادینین قیشقیرتیلاری دوستاغین بوتون شیشهلرینی، ائلهجهده دمیردارقلیقلارین، اسمهجهیه سالمیشدی.
بوتون اوتاقداکی جزالی قادینلار، بندین قاپیسیندا توپلانیب و قاراولو1 سسلهییردیلر. قاراول قادین بوقدر های-کویدن یورولوب، بندین قاپیسینا بیر تپیک آتیب ساکیت اولماقلارینی ایستهدی.
قادینلارین بیریسی اوجادان قیشقیردی: بس هانی سیزین قابیله آخی بویازیق اؤز قانینین ایچینده اوزور .سیزین نوبتینیز دییشیلنه قدر ایش ایشدن کئچیب .بوقاپینی آچ بلکه اؤزوموز بو زاهی نی دوقتورا یئتیردیک.
یازار: اوچلوک | چاغ: یکشنبه بیست و پنجم فروردین 1392 |
اوچلوک
یازار: اوچلوک | چاغ: جمعه بیست و سوم فروردین 1392 |
بیز اوچ کیشی دئییلدیک!
سایین قلمداشلار
www.uchluk.blogfa.com آدرسیله اوچ ایل موددتینده چالیشان اوچلوک، سایتا چئوریلهرک بوندان بئله بورادا قوللوغونوزدا اولاجاقدیر. یقین کی سیزین دهیرلی باخشیلاریز و اثرلریز بو سایتین ایرهلیلهییشینده اساس رولو اولاجاقدیر. تام سایغی و ماراقلا سیزی یئنی آدرسیمیزده گؤزلهییریک...
یازار: اوچلوک | چاغ: پنجشنبه هشتم تیر 1391 |
چاغیری
سلاملار
سئویملی یازارلار و اوخوجولار اوچلوک ادبی وبلاگی اوچ ایل چالیشمالاریندان سونرا سیتهیه چئوریلمک حالیندادیر و خوردادا آیی نین اون دؤردونده(اوچونجو آد گونونده) رسمی اولاراق ائکرانا چیخاجاق. بوندان کی بو اوچ ایلده بیزی اوخویوب دینلهدینیز میننتدارلیغیمیزی بیلدیریب سیزدن ایسته ییریک بوردان بئلهده بیزه یاردیم ائدیب سیته نین گوجلو چالیشماسیندا امکداشلیق ائدهسینیز.بئله لیکله هرهانکی مقاله،بیلیمسل آراشدیرما،ائلئشتیری،شئعیر،اؤیکو،دوزیازی و...نیز وارسا آشاغیدا کی ایمئیله گؤندهرین .
uchluk.az@gmail.com
uchluk@hotmail.com
یازار: اوچلوک | چاغ: جمعه دوازدهم خرداد 1391 |
تبریک
یازان: ایلقار
سایین سئویملی عزیز یولداشلاریم عیسی و زامان
آنامین یایلیغی جشنوارهسینده 103 شئعیر ایچیندن بیرینجی و ایکینجی یئرلری قازانمانیزی اورکدن تبریک دئییرم. یاشام فئستیوالی، لیاقتینیز اولدوغو ان اوجا ذیروهلرین فتح ائتمهیی و ها بئله ادبیات ساحهسینده سیزه داها بؤیوک باشاریلار دیلهییب، ان بؤیوک اولوسلار آراسی اؤدوللری قازانماغینیزی آرزولاییرام. اوغور قازانان ایکی شئعیری تکرار یایین اولاراق بو پوستدا بیر داها یئرلشدیریرم:یازار: اوچلوک | چاغ: شنبه بیست و سوم اردیبهشت 1391 |
کیتاب تانیتیمی
میفیک دوشونجه لره دایاناراق، اصلی- کرم داستانینین اساسیندا اورتاق یازیلمیش شعر توپلوسو ایشیق اوزو گؤردو. بئلهلیکله "بیر اوجاقدا ایکی کول توپاسی" آدلی سایین «رقیه کبیری و کیان خیاو»-ین اورتاق شعر اثرینین ایشیق اوزو گؤرمهسینی تبریکلهییریک. بو اثر دئمک اصلی-کرمدن یئنی بیر آنلاتیدیر.
یایین اوی: یاران
بو توپلونون آرخا جیلدی اوزهرینده بو شعر یازیلیبدیر:یازار: اوچلوک | چاغ: یکشنبه دهم اردیبهشت 1391 |
بهشتی بیلیم یوردونون ادبی قورولتایی
بهشتی بیلییوردوندا چاغداش ادبیاتیمیز حاقدا بیر قورولتای کئچیریلجک. بو قورولتایین اساس آماجی چاغداش اؤیکوسل ادبیات، اوشاق ادبیاتی و چئویریمیزین پاتولوژیسی(آسیبشناسی) دیر. بو قورولتایا قاتیلماق ایستهین ادبیاتچی یولداشلاریمیزدان ایستهنیلیر، اردیبهشتین سونونا کیمی چیخیشلارینین اؤزهتینی، قورولتایین یؤنتمنلیک قوروپونا گؤندرمکله آکادئمیک و بیلیمسل بیر اوتورومون کئچیریلمهسینده یاردیمچی اولسونلار. گوندریلن اثرلری بیر اوزل کیتاب دا باسیلماسینی دوشونوروک.
Turkcemiz91@gmail.com
چاغداش اؤیکوسل ادبیات
· سون ایللرده گلیشمهلر
· دیل آخساقلیقلاری
· یاپی آخساقلیقلاری
· فارس و تورکیه ادبیاتیندان ائتگیلندییمیز
· ادبی سوننتیمیزین ائتگیسی
· چیخار یوللاریمیز
· سون ایللرده باسیلمیش اؤیکولرین اوخونوش و آراشدیرماسی
اوشاق ادبیاتی
· سون ایللرده چیخان اوشاق کیتابلارینین آراشدیرماسی
· مئدیا اثرلر
· اوشاق دیلی و کاراکتئرلر
چئویری
· فارس و تورکیه ادبیاتیندان چئویرمک نهقدر گرکلی اولابیلر؟
· سون ایللرده اولان چئویریلره بیر باخیش
· چئویرینین ادبی دیسکورسوموزون گلیشمهسینده اولان رولو
· ادبیاتیمیزین بو دوروموندا نقدر اورژینال متنه صادیق قالماق اولار؟
آچیلیش
"آچیلیش"
آسیلمیش شکیله باخیرام دووارا«دووارا باخیرام شکیله آسیلمیش»
قاب قاورامینین دیشاریسیندا
ایچدنلییینه سیغینیرام سوموک کیمی باخیشلارین.
اؤلومونه عینادیرام(اینانیرام)
هله ده دوداقلاری دوواری گولومسه دن او شکیلین.
الی چنه مین آلتیندا
باخیلیرام شکیلدن
الیم قوینوندا...
یازار: اوچلوک | چاغ: شنبه بیست و ششم فروردین 1391 |
شئعیر و آنلاتیم 4
آذربایجان تورکجهسینه اویغونلاشدیران: ایلقار موذنزاده
خیطاب، شئعیرین ان تمل عونصورلاریندان بیریدیر. نیطق، کونفرانس، ناغیل اؤزهللیکله خیطابا سؤیکهنن ادبی تورلر اولدوغو کیمی رومانلا، حکایهلر و مقالهلرده ده 'خیطاب اؤنملی بیر یئر توتار.
ساده بیر تانیملامایلا، 'داغین سیچان دوغورماماسی اوچون، شئعیرینیزده "اؤز" له "ایفاده" بیر-بیرینه اویغون اولمالیدیر. دئو گؤرونوشلو بیر آدامین آغیزیندان چیخان سؤزلرین، سس تونونون 'اوشاق سسینه بنزمهسی سیزلری چاشدیرار. ائله دئییلمی؟
شئعیر: اورک آیناسینین عکس اولونمالاریدیر. اورک آیناسیندان میصراعلارینیزا دوشن یانسیما بیره-بیر پارالئلسه او شئعیر سیزین ده خوشونوزا گلهجک. یانسیمادا نوقصانلیق وارسا، سیز ده شئعیرین نوقصانلیغینی حیس ائدهجکسینیز.
هادی قاراچای
«سوروملولوق چاتيشمازليغی»
علیرضا نابدل (اوختاي)ين قوشوقلارينين يئنی چاپينا باخیش:
اوختايين ياراديجيليغينی ايشيغا چيخارماق، يئنی اوخوجو قوشاغييلا تانيشديرماق چوخ بؤيوک بير ديردير. بو باخيمدان سعيد موغانلينين بو ايستهیينه قوشولاراق اوزون ايللرين ايستهیی اولان بير ديلهیين چين اولماسينا يالنيز سئوينه بيلهريک.
اوختايين ياراديجيليغينی مودئرن قوشوغوموزون باشلانغيجی کيمی گؤرن بير چوخ يازين و ادبیيات يولداشلاريميزين اولدوغونو دا گؤز اؤنونه آلاندا اونون داها دا گئنيش بير بيچيمده ياييملانماسی، الده ائديلمه اولاناقلارينين بؤيومهسی ده چوخ اؤنملی اولور. دئمهلی مودئرن قوشوغوموزون باشلانغيجی کيمی ديرلنديريلن بيرينين ياراديجيليغی ال ايچينده اولماليدير. باشقا بير يؤندن ده باخاندا بو ياراديجيليغين اولدوغو کيمی اوخوجويا چاتديريلماسی دا باشليجا يئر توتماقدادير.یازار: اوچلوک | چاغ: یکشنبه بیست و هشتم اسفند 1390 |


text:
پیغمبر(ص) صحابه لر ایلن تانئش اولاق
سلمان فارسی(2)
سلام، عزیز و حورمتلی اوخوجولار. او جوره کی بیلیر سینیز، آرتا قزئتی نین اؤتن نمره سینده، سلمان فارسی نین بیر سری کئچه نه گینه اشاره ائتدیک و اونون حضرت پیغمبر اسلامه ایمان گتیرمه سی باره سینده دانیشیق ائتدیک. ایندی بو نمره ده سلمان فارسی نین آیری بیر کئچه نه گی باره سینده دانیشاجاییق. بو باشلاماق ایلان کی سلمانین اصلی آدی: «سلمان محمدی»دیر. اوتن نمره ده عرض اولدو کی سلمان بیر یهودیه برده لیق ائدیردی و چون بدر و احد غزوه سینده آیری بیر شخصین اختیار ینده ایدی، بو توققوشمالاردا مشارکت ائده بیلمه دی. و احد غزوه سیندن سونرا حضرت پیغمبر(ص) سلمانا بویوردوکی: سلمان، اؤز اربابوایلان دانیش و اؤزونو آل و سلمان چوخ چالیشاندان سونرا اؤزون آلدی و قرار اولدو کی بیر باخیم قیزیل و خورما شوره نی اون ایچون تحویل وئرسین.
حضرت پیغمبر، مسلمانلارا امر اتئدی کی سلمان ایچون یاردیملیق ائدین تا سلمان بونلاری تدارک ائتسین و حضرت پیغمبر امر اتئدی: شوره نین یئرین قازین تا من اؤزوم اؤز اللریم ایلن بو شوره نلری اکیم و بئله لیک ایله بوتون مسلمانلار سلمانا یاردیم اولوب و شوره نلرین یئرلرین قازدیلار و سونرا حضرت پیغمبر بوتون شوره نلری اوزموبارک اللری ایلن اکدی. شوره نلری اکنده ن سونرا اونون قیزیلندا تهیه ائتدیلر و بو ترتیب ایلن سلمان برده لیکده ن قورتاردی و چیخدی و اؤزونه گونرا آزاد بیر انسان اولدو.
سلمان فارسی نین چوخلو فضلیت لری واردیر و اونون فضلتی باره سینده بو سؤز بس دیر کی سلمان فارسی کی شیراز یا اصفهان اهلی دیر، او هاشمی پیغمبرین عائله سیندن سانا گلیر و بونا گونرا چوخلو روایه لر واردیر که بو مطلبه شاهد دیلر. مثلاً بوکی حضرت پیغمبر بویوروبلار: « سلمان منا اهل البیت» یعنی بو کی: سلمان منیم عائله مین اعضا سیندان دیر.
اسلامین پیغمبری (ص) بوتون یاردیملارین چوخ ایستردی و اونلار ایچون چوخلی محبت و مهربانچیلیق گوستریردی امما سلمانا نسبت فقط مرید و مراد اولما قلیق دگیلیدی، بلکه ده پروردگار عالم طرفیندن مامور ایدی کی بیر عده مسلمانلاری چوخ ایسته سین کی اونلارین بیریسیده سلمان فارسی ایدی. البته اسلامین پیغمبری نین متعال اللاه طرفیندن فرمان واریدی کی دورت نفری ایسته مه گ ایچون. بیری اینجی نفر علی(ع)، ایکی اینجی ابوذر، اوچ اینجی سلمان فارسی و دورت اینجی نفرده مقداد بن اسوء کندی ایدی کی عیاشی تفسیرینده بیر روایه واردی کی بواوچ نفرین ایسته مه سی پیغمبر طرفیندن بونا گونرا ایدی کی اونلار حضرت علی (ع) ولایت مقام ایچون اقرار و اعتراف ائدییلر.
همیده روایه لرده واردی کی حضرت علی (ع) محضرینده سورو شوبلار: سلمان فارسی نین باره سینده نه سؤزون وار سؤیله گیلن؟ او حضرت بوروبلار: نمه عرض ائله ییم بیر شخصین باره سینده کی بیزیم توپراق و پا لیچیقیمیزدان خالق اولوب، روحی بیزیم روحه یاخئندیر و متعال اللاه اونون ایچون علمین اول و آخرین و ظاهر و باطنین مخصوص ائدیبدیر و چوخلی روایه لر واردی کی، سلمانین متعال اللاه محضرینده و اونون پیغمبرینین محضرینده اوجالی مقامی واردیر.
او یئره قده ر کی پیغمبر بویوروبلار: سلمان مندندی و هر کیمسه اونو اینجبیده ائله بیل کی منی اینجیدیبدیر و هرکیمسه اون ایچون ستم روا بیله، ائله بیل کی من ایچون ستم روابیلیدیر و بوسؤزلری کی پیغمبر بویوروبلار متعال اللاه طرفیندندی. البته بیر عده، سلمانی «مجوسی» دینینده سانا گتیریبدیلر، ولی پیغمبر اونلارین جوابینده بویوروبلار : سلمان مجوس دگیلیدی و بلکه ده او مؤمنیدی، ولی اؤز مؤمن لیگین کتمان ائدیب و گیزلدیردی.
انس بن مالک دن بیر روایت اولوبدور، کی او روایتین خلاصه سی بودور: حضرت پیغمبر (ص) بویوروبلار: « الجنه مشتاقه الی اربعه من امتی» بو معنی یه کی بهشت دورت نفر ایچون مشتاق ایدور و بو دورت نفری پیغمبر بئله معرفی ائدیر: علی (ع)، سلمان، مقداد و ابوذر. بونا گونرا سلمانین مقامین حتی متعال اللاهین بهشتی نین محضرینده ده مشاهده ائدیریک و عجب بودورکی ابن عباس سلمان دان سوروشوب، اللاهه ایمان گتیرمه دن سونرا هانسی بیر ایش بهشت ایده افضل دیر؟ سلمان سؤیله ییر: آخرت ده علی بن ابیطالب علیه السلامین دوست لیق و اوندان تبعیت ائتمه دن هئچ بیرایش افضل دگیل.
سلمان فارسی زهد و تقوا ده ده بیر یئره چاتمیش دیر کی اؤز زاماننیدا اولان انسانلارا باشچیل و قابا خچیل ایدی. او ئیره قده ر کی بو باره ده سلمانی مثال ائدیللر و هربیر زامان ایسته سه لر زهد و تقواده ن تعریف ائده لر و بیرکیمسه نی بو حاقدا تانیتدیرالار، دیللر کی: او عصرین سلمانی دیر.
و امام صادق (ع) ده ن بیر روایه واردیر کی سلمانی اون اینجی رتبه ده قرار وئریبدیر. سلمان ارتزاق ائتمه ایچون حصیر توخویاردی و اؤز قازانجیندان یاریم تایین صدقه وئریردی.
و امما سلمانین باره سینده گره ک بیان اولسون، اونون عبادت ائتمه سی دیر. او عبادتی علم ایلن ائده ردی، اونا گونرا اونون عبادتی ده آیریلارین عبادت ایلن تفاوتی واریدی و چوخلو حکایه و روایه لر سلمانین عبادتی باره سینده دییلیبدیر کی بونلارین بوتونی اؤز یرینده ائشیدمه لیدیلر.
همیده سلمانین علمی نین باره سینده، حضرت پیغمبرین هئچ بیر یاردیملارینین ایچینده بیر کیمسه یوخیدی کی علم مرتبه سینده سلمانا چاتسین. نیه کی سلمان بوندان آرتیخ کی 250 یا 350 ایل عمر ائله ییبدیر، بوتون بو مدتده تحصیل ائتمه گه مشغول ایدی.
بومنظوره گونرا نئچه ایللر بویو، بویوک دانشنمدلری اختیار ائله ییب و او زامان کی مسلمان اولدو، خاص بیر وقت لرده حضرت پیغمبرالین خلوت ائدیب و او حضرتده ن فیض کسب ائده ردی و روایه لرده سلماندان لقمان حکیمین نمونه سی یاد ائدیبلر. مخصوصاً حضرت علی و ائمه اطهار (ع) سلمانی هم کئچه نه کلرین لرین و همیده گله جه کلرین علمی نین عالم اولما قیندا معرفی ائدیبلر. او همیده محدث ایدی و فرشته و ملکلرایلن ارتباطی اولوب و اونلاردان حدیث آلارمیش دیر.
داوامی واردیر...
اکبر غاربی کلخوران


text:
- بای بک، بیر میللتین سسی - http://www.baybak.com -
اید (داعش) طرفیندن گیروو گؤتورولن تورکیه وطنداشلاری سربست بوراخیلیب
باي بک آذربايجان | 11 months اؤنجه یاییلمیشدیر | اِلگؤن, ۲۹-ي زومار آی , ۱۱۰۱۴, چولا ۲۰:۱۵ [آ.خ] | ساولار
تورکیه-نین باش ناظری ژوئن آییندا عراقین موصول شهرینده ایسلام دؤولتی (ايد) طرفیندن گیروو گؤتورولن اونلارلا تورکیه وطنداشینین سربست بوراخیلدیغینی دئییب.
حادثه ایله باغلی آذربایجانا سفرینی یاریدا کسهرک تورکیه قاییدان آهمئت داووتوغلو ۴۶ نفرین شانلیورفا شهرینه گتیریلدیگینی بیلدیریب.
باش ناظر گیروو گؤتورولنلرین شنبه گونو بوراخیلدیغینی قئید ائدیب.
موصول شهریندکی تورکیه کونسوللوغوندا چالیشان دیپلومات، اونلارین عائلهلری و عسگرلردن عبارت قروپ اید دؤیوشچولری طرفیندن ژوئن آییندا گیروو گؤتورولموشدو.
تورکیه گیروولوقدا قالانلارین تهلوکهسیزلیگینی نظره آلاراق ایسلام دؤولتینه قارشی حربی اتکینلیگه قاتیلماقدان ایمتیناع ائدیب.
“االله سیزی بیر داها عائلهلرینیزدن آییرماسین. سیز بیزیم قهرامانیمیزسینیز”، – شانلیورفا هاوا لیمانیندا گیروو گؤتورولنلری قارشیلایارکن آهمئت داووتوغلو دئییب.
ژوئن آییندا موصولدا ایسلام دؤولتی طرفیندن گیروو گؤتورولن ۳۲ تورکیهلی سوروجو بیر آی کئچمیش بوراخیلسا دا اونلارین آزاد اولونماسی ایله باغلی تفررواتلار آچیقلانمامیشدیر.
ایراق و سوریه ده گئنیش اراضیلر اوزرینده نظارتی اله کئچیرن ایسلام دؤولتینین ۳۰ مین دؤیوشچویه مالیک اولدوغو گومان ائدیلیر.
ایراق حکومتی و کورد دؤیوشچولرینی دستکلهین آمئریکا آگوست آییندان باشلایاراق جیهادچیلارین موقعلرینه ۱۷۰-دن آرتیق هاوا ضربهلری ائندیریب.bbc, بیر میللتین سسی


text:
به گزارش 50 میلیون در این مراسم شاعرانی همچون استاد کریمی مراغهای، هاشم عابد، بهرام اسدی، حاجی زاده و صلاحلو در وصف استاد انزاب اشعار خویش را خواندند و دکتر حمیدسفیدگر شهانقی (مشاور فرهنگی مدیرکل فرهنگ و ارشاد آذربایجان شرقی) و استادعلیرضا ذیحق به بررسی اشعار وسرودههای این استاد خویی پرداختند.
گفتنی است در خلال شعرخوانی و سخنرانیها، موسیقی آذربایجانی اجرا شد و در پایان مراسم از کتاب (بربال اندیشه)، دیوان اشعار انزاب خویی رونمایی و به حاضرین در جلسه یک جلد از این دیوان تقدیم شد و پایان بخش مراسم صرف ناهار و گرفتن تصاویر یادگاری با اساتید و مهمانان بود.
استاد علیرضا ذیحق در این مراسم در خصوص اشعار و سروده های وی به ایراد سخنرانی پرداخت.
انزاب خوئی از چهرههای نامآور شعر و ادب خوی است که با مضامین و محتوای غنی اشعارش جایگاه والایی را در دل دوستداران شعر کلاسیک به خود اختصاص داده و با بکارگیری اوزان دلچسب و ابداع تصاویر بدیع، به تعالی شعرش همت گماشته است.
شعر انزاب بسان پیروان سبک آذربایجانی از سادگی و روانی فوقالعادهای برخوردار است و این ویژگی که از خاقانی تا شهریار بمثابه یک سنت، گرامی داشته شده است در شعر انزاب نیز با احساسات ظریف و تخیلی قوی درمیآمیزد و بدینسان درک و فهم شعر او را برای عموم آسان و گوارا میسازد.
انزاب خوئی شاعر مردم است و تعابیرش طعم و هوای کوچه و بازار را دارد و صنایع شعریاش برگرفته از سنتهای مألوف چندین سالهی ادبی است. شعرش رنگین کمانی است که چشم و دل خواص را میآراید و عامه را نیز از زیباییهایش سهمی میرسد. سهمی که بر حافظهها مینشیند و عطر یادش را در دلها میپراکند.
انزاب خوئی به عنوان شاعری که برای مردم میسراید و شکل ذهنی شعرش از درد و آلام همین مردم سرشته شده است یعنی محتوی خلاقیتش و تصاویر بکار برده شده در شعرش ملموس عامه است، نسبت به سرنوشت زبان مادریاش نیز بیتفاوت نمیتواند باشد. عواطف و احساساتش را به زبان ترکی نیز شکل میبخشد و آثاری را میآفریند که نشانگر شناخت سرشارش از ظرایف کلام در زبان آذربایجانی میباشد نو آوری در محتوا و واژگان از ویژگیهای بارز شعر وی میباشد. واژگانی که فوقالعاده امروزین است و از زبان عامه گرفته شده و خصوصاً در غزلهایش نمودی وافر یافته است.
بر بال اندیشه
غلامرضا انزابی پور (۱۳۱۴ هـ . ش ـ خوی)
ناشر: انتشارات پیری ـ تهران
چاپ اول،۱۳۸۴
گؤزل سؤز بوخچاسین «انزاب» آچاندا
دوشور یاده خویون کئچمیش زمانی
«بهرام صاحبدل»
«انزاب خوئی»نین یارادیجیلیق خزینهسینه دالدیقدا دویغوو دوشونجه دالغالاری اینسان حیسّینی شعرین جوشغون دنیزینه آپارسادا بیر بالیقچی تک آتیلان توری دیشاری چکدیک ده، اونو اینجیلر و مرجان لارلا دولو گؤردوکده، بو سیاحتدن دویماق اولماییر. او اؤز شعرلرینن بیزی حیاتین ائنیش و یوققوشلاریله قارشی ـ قارشییا قویدوقدا، اوکی اینسان اورهیینده ایشیل ـ ایشیل پارلاییر سئویملی بیر صاباحین پارلاق گونشی دیرکی کوسن سئوگیلیلرین بیر ـ بیرلریله باریشماسی و اومود قیغیلجیم لارینان قارانلیق طالعلره ظفرچالما موژدهلری دیر.
انزابین شعر دونیاسی، بیر سئحیرلی قارتال قانادی دیرکی آدامی سمالرین ایلاهی نوریله قاووشدورسادا، یئنه بیرداها تورپاقا باغلاییر.
یئر اوزونده کی فلاکتلره، آجیلیقلارا و عدالت سیزلیکلره گؤزیوممادان، بوتون قلبلری گؤی اوزهرینده سئیر ائتدیرسهده بیر اعتراض بایراقی کیمی جوشدورماقا چالیشیر. او اینسان سعادتینی باریشدا و نغمه دولو دوداقلاردا گؤروب بیر آن اولورسادا کدر و گؤزیاشی یاغدیران قابیل و نمرودلارین ظولمونو اونودماییر.
گؤرکملی ادبیات اوستادی «دکتر شهریار حسن زاده»، «انزاب خوئی»نین «بر بال اندیشه / دوشونجه لر قانادیندا» آدلی کیتابینا یازدیقی اؤن سؤزده اونون غزللرینده اولان اینجه و الوان خیاللارین درینلییینه ایشاره ائدهرک بئله بیر فیکری ایرهلی سورورکی: «بو باجاریلی شاعیرین غزل عالمی، بوتون عصرلرین شعر اؤزل لیک لریندن قایناقلاناراق، اؤز یاشادیقی لیریک حیس لری آخیجی وزن و قافیهلر ایله آلیش دیرسادا، یوردونون دوغال ووقارینی، بولاغلارین سرین لی یینی و چایلارین دنیزه آخان ترنّم لرینی عشق نامینه عکس ائتدیرمه یی ده اونوتماییر… او وارلیقین سیرلارینا مبهوت قالاراق ایلاهی و عیرفانی دویغولار، شاعیرین عاطیفه، دوشونجه و احساسینا صاف و معنوی بیر جلا وئریر…»
انزاب خوئی نی ۱۳۵۷ـ نجی ایل بیر آذربایجانلی گنج شاعیر اولدوغومدا، ایلک دفعه اوستاد کریمی مراغهاینین اونا ایتحاف ائتدییی شعر ایله کی کیتابلارینین بیرینده چاپ اولموشدو تانیدیم و سونرالار بیر تورکجه غزل ایله کی چوخ کئچمیش ایللرده «وارلیق» درگیسینده گؤرموشدوم، اونون دولغون و بدیعی بیر یارادیجیلیقا صاحیب اولدوغونا اینام تاپدیم. آنجاق۱۳۸۰ ـ نجی ایل دن بویانا اورین درگیسینین شعر و ادبیات صحیفه لرینده چالیشدیغیم دا و سونرالار باش کاتیب اولدوغومدا، شاعیرین نشریّهیه هدیه ائتدییی شعرلری گؤردوک ده، اونلاری گؤزل و دَیَرلی بیلرکن، گئنیش شکیلده یایماقا چالیشدیم.
«اورین» درگی سی، همشهریلر ایچینده بؤیوک ایستیقباللا اوغراماق ایله اوستاد انزابین شعرلری بئلهلیکله خلق ایچره یاییلاراق کؤنوللرده اؤزونه بؤیوک یئر آچدی. حتتا یادیمدادیرکی سونرالار رحمتلی شاعیر «سیدمنصور دیبا»نین یاس مراسیمینده منایله سئویملی و یارادیجی شاعیر «هاشم عابدی» مسجیدین ایچری قاپیسیندا آغیزدا دوروب فاتحهیه گلنلری قارشیلایاراق، تانیمادیغیم بیر نئجه نفر گلیب اوستاد انزابین بو مجلیسده اولوب اولمادیغینی سوروشدولار. اونلار شاعیرین شعرلرینی «اورین»ده اوخودوقلاری ایچون اونو گؤرمک آرزوسوندایدیلار.
«انزاب خوئی»نین «دوشونجهلر قانادیندا» آدلی کیتابیندان اؤنجه اونون «حج نامه: کیتابینیدا اوخویار کن، شاعیرین طنز باخیشی ایسه منی حیرتلره دوشورموشدو.
انزاب خوئی اینجه دویغولو و معنوی گؤزللیکلره وورغون اولان بیر اینساندیر کی آزاد بیر اورهکله، همیشه محبت و دوزلویون نغمه کاری اولوبدور. او خویون ادب سماسینین قالیجی بیر اولدوزو اولارکن، گؤرکملی تاریخ عالیمی و تدقیقاتچی «علی آقاسی»نین اونودولماز آتاسی و آذربایجانین آدلیم شاعیری «دانش» تخلّصلی رحمتلی «اوستاد محمدآقاسی»یا اتحاف ائتدییی بیر شعرده سؤیلهدییی کیمی بیزده اونو انزاب خوئی یه قایتاراراق اورهکدن سسلهنیریک:
تا کی وار یا اولاجاق درس و کلاس
سنـه تعظیم، سنـه آلقیش، سنـه پاس
شعر علیرضا ذیحق، انزاب اوچون
شاعیر دوستوم «انزاب خوئی» اوچون
حیات دا ایلقارا بویون اَیهنلر
محبت جمالین سن ده گؤرهرلر
آینانی سیندیریب من من دییهنلر
کدرلی اوزلرین چن ده گورهرلر
دنیز سن دالغا سان شعرین قانی سان
هونر زیروهسی خویون جانیسان
جوشغون بولاغ سان سهندین قانیسان
ائل اوبامین یاشار شن ده گؤرهرلر
اولاق ذره تو زدا، قاناد چالاریق
اودلار دییارین دان هایلار سالاریق
تانری نین عشقینه جاندان دالاریق
نهنگین گوجونودن ده گؤرهرلر
«اورین»ین فخریسن «انزاب»ای عزیز
دوشونجهن سئل اولوب دویغون بیر دنیز
سوروننهم تا وارام سنله دیزبهدیز
گؤزونون قان یاشین منده گؤرهرلر
منبع: خوی نیوز


text:
آرشیو برای آبان, ۱۳۹۲
تبریزینBRT یولو سهمانلاناجاق
تبریزBRT سینین ۱۸کیلومئتیرلیک باتی دوغو(غرب شرق) یولو، گئت گللی اولدوغو اوچون،یول سالما یؤنوندن بیر سیرا سورون وموشکولله اوزاوزه گلمیشدی.بئش ایل قاباق آسفالتی تؤکولموش و یولو آچیلمیش بی آرتی یولون آسفالتی و دوراقلاری(ایستگاه)، تعمیر و سهمانلامایا احتیجاجی وار ایدی ،یئتیریلر(رسانه) و وطنداشلارین چالیشمالاری و بو مسئلهنین دالیسینی توتوماقلاری،بی آرتی یولونون سورونونلارینی…
حدن آرتیق بؤیوک میوهلرین آلماسیندان چکینین!
چاغداش دؤوراندا، تاریم اورونلری(اکین محصوللاری) ،تام بؤیومه دؤنملرینده شیمیایی موادلارلا بسلهنیرلر (تغذیه) ،کودلاردا اولان نیتراتین؛مئیوه وگؤیهرنتیلره گیرمهسین یوزدهسی چوخدور ! اما توپراق آلتیندا قویلانان اورونلرین (اوجوملهدن:یئرآلما، سوغان یئرکؤکو)، نیترات آلیمین (جذبی)یئتهنهیی داها چوخدور،مئیوه و یا یئرآلمایا امیلمیش (جذب اولموش) نیترات، اورونون داها چوخ بؤیوکلوگونه سبب اولور، بواوزدن اکینچییه صرفهلی اولور،…
گوگلین عاقیللی ساعاتی یولدا دیر
وال استریت ژورنالین سون یایینلادیغی سؤزلره گؤره،گوگل یئنی عاقیللی ساعاتینین دوزلتمهسین سون دؤنهلرینده اولدوغوندان خبر وئریر،دئمهلیدیر گوگلین عاقیللی ساعاتی، دیزاین وگلیشیمینین سون دؤنهلریندهدیر بو اوزدن یاخینلیقدا بو گئیمهلی آراج(ابزارپوشیدنی)، گوگل طرفیندن بازارا عرضه اولاجاق .بئلهلیک له؛ سامسوگونGalaxy Gearو سونینین Smartwatchعاقیللی ساعاتلاریندان سونرا، گوگیلن ساعاتی بازارا عرضه اولاجاق .دئمهلیدیر؛تئکنولوژی دونیاسیندا ،یئنی…
هانچی ماشین اوبیریلره گؤره داها بؤیوکدور!!
ایلک باخیشدا هانچی ماشین اوبیریلره گؤره داها بؤیوکدور سوالینین جاوابی،ان راحان وساده سواللاردان بیریسی اولور.اما دوغرو(صحیح)جواب ،ایلک جاوابین ترسیدیر (برعکس).آشاغیدا گؤرونهن شکیلی وسوالی ایلک کز “ریچارد وایزمن” اؤز وبلاگیندا سوروشموشدور.هامیمیزخیاوانین یوخاری الینده اولان ماشینی ،اوبیری ماشینلارا گؤره بؤیوک و اورتاداکی(وسط) ماشینی ،آشاغیدا کی ماشینا گؤره، بؤیوک سانیریق،اصلده بو بیر یانلیش…